hotchpotch/miracl-hf-unified huggingface dataset:
เจมส์ เบย์
เจมส์ ไมเคิล เบย์ (เกิด 4 กันยายน 1990) เป็นนักร้อง นักแต่งเพลง มือกีตาร์ชาวอังกฤษ . เจมส์ได้ปล่อยอัลบั้ม EP ทั้งหมด 4 อัลบั้ม "The Dark of the Morning" , "Let It Go" , "Hold Back the River" , "Other Sides" และปล่อยอัลบั้มเดี่ยว , "Chaos and the Calm" (2015) อัลบั้มดังกล่าวติดอันดับหนึ่งในสหราชอาณาจักรและติดลำดับที่ 15 ในสหรัฐอเมริกา ซิงเกิ้ลของเบย์ "Hold Back The River" ติดอันดับที่ 2 ในชาร์จซิงเกิ้ลของ สหราชอาณาจักร เบย์เติบโตในเมือง ฮิทเซิล ฮาร์ตฟอร์ดเชอร์ เจมส์เข้าเรียนโรงเรียนมัธยมศึกษาที่ Hitchin Boys' School ก่อนที่จะเรียนโรงเรียนเกี่ยวกับดนตรี British and Irish Modern Music Institute. ปี 2015 เบย์ได้รับรางวัล Critics' Choice" award จาก บริตอะวอดส์
เจมส์ เบย์ เกิดในเมืองฮิทเซิล ฮาร์ตฟอร์ดเชอร์ ที่ประเทศอังกฤษ เมื่ออายุได้ 11 เบย์ได้แรงบันดาลใจอยากที่จะเล่นกีตาร์คลาสสิคหลังได้ฟังเพลง "Layla" ของ อีริค แคลปตัน หลังจากนั้นเจมส์ได้ไปเรียนต่อที่เมือง ไบรตัน เป็นเวลา 7 ปีโดยเขามีการเรียนที่ดีจากการเล่นเปิดหมวก และตามพับต่างๆ เขากล่าวว่า "มันสอนอะไรให้แก่ผมมากผมสามารถเอามันไปแต่งเพลงและทำมันให้ดีได้และใช้มันปรับปรุงตัวผมให้ดีขึ้น".เบย์ได้เป็นศิลปินกับสังกัด Republic Records หลังจากที่แฟนเพลงอัปโหลดวิดิโอลงบนยูทูบจากการแสดงเปิดหมวกในกรุงลอนดอน , สัปดาห์ถัดมาเขาได้เซ็นสัญญากับทาง Republic Records อัลบั้ม EP แรกของเขา "The Dark of the Morning" ถูกปล่อยในปี 2013
ชอว์น เมนเดส
ชอว์น ปีเตอร์ ราอูล เมนเดส ( เกิด 8 สิงหาคม ค.ศ. 1998) เป็นนักร้อง นักแต่งเพลง และนายแบบชาวแคนาดา เขากลายเป็นที่สนใจในปี 2013 หลังจากเขาโพสต์เพลงที่นำมาร้องใหม่เองลงในโปรแกรมประยุกต์แชร์วิดีโอชื่อ ไวน์ ในปีต่อมา เขาเป็นที่สนใจของแอนดรูว์ เกิร์ตเลอร์ ผู้จัดการศิลปิน และซิกกี แชร์ตัน ฝ่ายคัดสรรและพัฒนาศิลปินของค่ายไอส์แลนด์เรเคิดส์ และทำให้เขาเซ็นสัญญากับค่าย เมนเดสออกอีพีหนึ่งชุด และสตูดิโออัลบั้มแรก "แฮนด์ริตเทน" โดยมีซิงเกิล "สติตเชส" ขึ้นถึงสิบอันดับแรกในสหรัฐอเมริกาและแคนาดา และอันดับหนึ่งในสหราชอาณาจักร อัลบั้มที่สอง "อิลลูมิเนต" (2016) นำด้วยซิงเกิล "ทรีตยูเบตเทอร์" อัลบั้มสองอัลบั้มแรกขึ้นอันดับหนึ่งบนชาร์ต"บิลบอร์ด" 200
เมนเดส เกิดในโตรอนโต ประเทศแคนาดา เขาเป็นลูกชายของคาเรน มีอาชีพนายหน้าอสังหาริมทรัพย์ และมานูเอล เมนเดส เป็นนักธุรกิจ พ่อเขามีเชื้อสายโปรตุเกส ในขณะที่แม่ของเขาเป็นคนอังกฤษ เมนเดสกลายเป็นที่สนใจในปี 2013 หลังจากเขาโพสต์เพลงที่นำมาร้องใหม่เองลงในโปรแกรมประยุกต์แชร์วิดีโอชื่อ ไวน์ ทำให้เขามีผู้ติดตามถึง 1 ล้านคน จนผู้จัดการศิลปิน แอนดรูว์ เกิร์ตเลอร์ ได้มาเห็นจึงชักชวนไปเซ็นสัญญากับไอส์แลนด์เรเคิดส์ และปล่อยซิงเกิลเดี่ยวเปิดตัวครั้งแรกใน "Life of the Party" ในเดือนมิถุนายน 2014 เขากลายเป็นศิลปินที่อายุน้อยที่สุดที่ติดชาร์ตท็อป 25 และบิลบอร์ดฮอต 100 ในอันดับที่ 24
ก่อนที่เขาจะเซ็นสัญญาลงนามเป็นศิลปิน เมนเดสเคยไปออดิชั่นการเป็นสมาชิกของ MagCon Tour ร่วมกับศิลปินคนอื่น ๆ เช่น Nash Grier, Cameron Dallas, Jack & Jack เป็นต้น นอกจากนี้เมนเดสยังเคยทัวร์คอนเสิร์ตกับออสติน มาโฮนอีกด้วย
ภูมิพัฒน์ ทรัพย์กุลชนนาถ
ภูมิพัฒน์ ทรัพย์กุลชนนาถ เกิดวันที่ 18 ตุลาคม พ.ศ. 2526 เป็นนักแบดมินตันชาวไทย
อดีตนักกีฬาแบดมินตันทีมชาติไทย ชายเดี่ยว อันดับ 2 ของประเทศ
อดีตนักกีฬาแบดมินตันทีมชาติไทย อันดับโลกสูงสุด 23 ของโลก
แชมป์ประเทศไทย ชายเดี่ยว รายการ SCG ALL THAILAND พ.ศ. 2549
เหรียญทอง ทีมผสม กีฬามหาวิทยาลัยโลก ครั้งที่ 24 พ.ศ. 2550
เหรียญทองแดง ชายเดี่ยว กีฬามหาวิทยาลัยโลก ครั้งที่ 24 พ.ศ. 2550
ในปี พ.ศ. 2550 ภูมิพัฒน์ชนะการแข่งขัน สมิวลิ่ง ฟิซ แซทเทอไลต์ แชมป์เปี้ยนชิพ
เหรียญทองแดง ทีมชาย กีฬาซีเกมส์ ครั้งที่ 23 ประเทศฟิลิปปินส์ พ.ศ. 2548
เข้าร่วมการแข่งขันชิงแชมป์โลกประเภททีม Thomas Cup & Sudirman Cup
อดีตโค้ชโครงการ "SCG BADMINTON ACADEMY"
นำทีมนักกีฬาเยาวชนทีมชาติเข้าร่วมการแข่งขัน เยาวชนโลก/เยาวชนเอเชีย และรายการแข่งขันระดับประเทศอีกหลายรายการ
ผ่านการอบรมหลักสูตรผู้ฝึกสอนกีฬาแบดมินตัน "A- License" ประจำปี 2560
วิทยากรร่วม อบรมโค้ชแบดมินตัน สมาคมกีฬาแบดมินตันแห่งประเทศไทย ในพระบรมราชูปถัมภ์
ประวัติภูมิพัฒน์
www.facebook.com/brightminton
Youtube : BRIGHTMINTON
IG : CoachBright Brightminton
Line: @brightminton
ปราจิน รุ่งโรจน์
ปราจิน รุ่งโรจน์ เกิดเมื่อวันที่ 1 มกราคม พ.ศ. 2496 เป็นอดีตนักแข่งจักรยานชาวไทย เขาแข่งจักรยานในประเภทจักรยานทางไกลและไทม์ไทรอัลบุคคล ในการแข่งขันกีฬาโอลิมปิกฤดูร้อน 1976
สุรยงค์ เหมินทร์
สุรยงค์ เหมินทร์ เกิดเมื่อวันที่ 10 มีนาคม พ.ศ. 2491 เป็นอดีตนักแข่งจักรยานชาวไทย เขาแข่งจักรยานในประเภทจักรยานทางไกล ในการแข่งขันกีฬาโอลิมปิกฤดูร้อน 1968
วนิดา บุญวรรณ
วนิดา บุญวรรณ เป็นนักกีฬากรีฑาทีมชาติไทย (กระโดดสูง) เกิดเมื่อวันที่ 30 สิงหาคม พ.ศ. 2529 ที่จังหวัดอุบลราชธานี ล่าสุดเธอได้เข้าร่วมการแข่งขัน โอลิมปิกฤดูร้อน 2012 ตกรอบแรก ทำได้ 1.80 เมตร ได้ลำดับที่ 29 เธอเคยกระโดดสูงถึง 1.92 เมตร (คุนซาน 2554) และ 1.91 เมตร (ฮานอย 2552)
โรงเรียนจันทร์ประดิษฐารามวิทยาคม
โรงเรียนจันทร์ประดิษฐารามวิทยาคม (Chanpradittaramwittayakom School) (อักษรย่อ : จ.ป.ว C.W.) เป็นโรงเรียนมัธยมศึกษาแบบสหศึกษาและเป็นโรงเรียนมัธยมศึกษาขนาดใหญ่ สังกัด สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ ซอยเพชรเกษม 48 แขวงบางด้วน เขตภาษีเจริญ กรุงเทพมหานคร 10160
โรงเรียนจันทร์ประดิษฐารามวิทยาคมก่อตั้งโดยดำริของคณะกรรมการจัดงานทำบุญอายุ โรงเรียนวัดรางบัว ครบ 50 ปี เมื่อวันที่ 28 มีนาคม พ.ศ. 2457 ในขณะนั้น โรงเรียนวัดรางบัว มีนักเรียนเป็นจำนวนมาก ทำให้สถานที่เรียนแออัด คับแคบ ไม่สะดวก คณะกรรมการวัดรางบัว จึงเสนอกันว่าต้องหาสถานที่ก่อตั้งโรงเรียนแห่งใหม่ แยกเป็นโรงเรียนสตรี ในที่สุดก็ได้สถานที่ในบริเวณวัดจันปะขาว ซึ่งอยู่ใกล้โรงเรียน คณะกรรมการวัดรางบัวติดต่อขออนุญาต พระอธิการ สมทรง เจ้าอาวาสวัดจันปะขาวขณะนั้นและเสนอเรื่องขอจัดตั้งโรงเรียนไปยัง กระทรวงศึกษาธิการ ต่อมา กระทรวงศึกษาธิการ ได้เช่าที่ดินของวัดจันปะขาวซึ่งมีเนื้อที่ 19 ไร่ 2 งาน 50 ตารางวา เป็นสถานที่ตั้งโรงเรียนมัธยมศึกษาเฉพาะสตรีให้ชื่อว่า "โรงเรียนสตรีวัดจันปะขาว" ใช้อักษรย่อ "ส.จ." ตามประกาศตั้ง โรงเรียนรัฐบาลของ กระทรวงศึกษาธิการ ลงวันที่ 15 กุมภาพันธ์ พ.ศ. 2499 เมื่อประกาศตั้งโรงเรียนแล้ว กรมวิสามัญศึกษา กระทรวงศึกษาธิการ ได้แต่งตั้ง นางนังคร คชะสุต ครู โรงเรียนสตรีศรีสุริโยทัย ดำรงตำแหน่งครูใหญ่เป็นคนแรกและรับนักเรียนหญิงชั้น ม.1 ถึงชั้น ม.4 จำนวน 111 คน พร้อมครู 2 คน จาก โรงเรียนวัดรางบัว เปิดสอนตั้งแต่วันที่ 30 ตุลาคม พ.ศ. 2499 นับว่าเป็นรุ่นบุกเบิกที่ได้วางรากฐานการจัดการศึกษาของโรงเรียน ทั้งด้านอาคารสถานที่ วัสดุอุปกรณ์และการจัดการเรียนการสอน จนเป็นโรงเรียนที่มีชื่อเสียงตลอดมาจนถึงปัจจุบันนี้
ต่อมาได้มีการเปลี่ยนชื่อโรงเรียนตามลำดับ ดังนี้
พ.ศ. 2501 เปลี่ยนชื่อโรงเรียนเป็น "โรงเรียนสตรีวัดจันทร์ประดิษฐาราม" ตามชื่อของวัดที่เปลี่ยนจากวัดจันปะขาวเป็นวัดจันทร์ประดิษฐารามและใช้อักษรย่อ "ส.จ."
พ.ศ. 2513 เปลี่ยนชื่อโรงเรียนเป็น "โรงเรียนจันทร์ประดิษวิทยาคม" เนื่องจากเปิดสอนนักเรียนสหศึกษาและใช้อักษรย่อ "จ.ป.ว."
พ.ศ. 2514 เปลี่ยนชื่อโรงเรียนเป็น "โรงเรียนจันทร์ประดิษฐารามวิทยาคม" เพื่อให้ตรงกับชื่อวัดและคงใช้อักษรย่อ "จ.ป.ว." ตามเดิม
โรงเรียนบางเลนวิทยา
โรงเรียนบางเลนวิทยา (อังกฤษ: Banglen Wittaya School) (อักษรย่อ: บ.ว.) เป็นโรงเรียนมัธยมศึกษา สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่ที่ ตำบลบางเลน อำเภอบางเลน จังหวัดนครปฐม
โรงเรียนบางเลนวิทยา ได้รับอนุมัติจากกระทรวงศึกษาธิการ ให้เปิดทำการสอนระดับมัธยมศึกษาตอนต้น เมื่อวันที่  15 พฤษภาคม พ.ศ. 2502  ช่วงแรกๆโรงเรียนได้อาศัยศาลาการเปรียญของวัดผาสุการาม เป็นสถานที่เรียนชั่วคราว  โดยมีนายพงษ์ศิริ  เชาวนปรีชา  ศึกษาธิการอำเภอบางเลนในขณะนั้น  ทำหน้าที่รักษาการในตำแหน่งอาจารย์ใหญ่
ต่อมาในปี พ.ศ. 2505  ประชาชนได้ร่วมกันบริจาคที่ดินเป็นสถานที่ปลูกสร้างโรงเรียน  จำนวน  32 ไร่  1 งาน  60 ตารางวา  และกรมสามัญศึกษาได้จัดสรรงบประมาณก่อสร้างอาคารเรียนเป็นเรือนไม้ 4 ห้องเรียน  เป็นเงินหนึ่งแสนบาท และประชาชนบริจาคสมทบอีก 80,000 บาท
ในปี พ.ศ. 2513  และปี 2514 กรมสามัญศึกษาได้จัดสรรงบประมาณก่อสร้างอาคารเรียนจำนวน 5 ห้องเรียน เป็นเงิน 860,000  บาท
ในปี พ.ศ. 2517 ได้งบประมาณก่อสร้างอาคารเรียนชั่วคราว จำนวน 8 ห้องเรียนเป็นจำนวนเงิน  240,000 บาท
ในปี พ.ศ. 2520  ได้รับงบประมาณก่อสร้างอาคารเรียน จำนวน 8 ห้องเรียน เป็นเงิน 1,040,000 บาท  และได้รับงบประมาณต่อเติมอีกครึ่งหลังในปี พ.ศ. 2526 เป็นเงิน  1,770,000  บาท
ในปี 2523  กรมสามัญศึกษาได้อนุมัติให้โรงเรียนบางเลนวิทยาเปิดทำการสอน จนถึงระดับมัธยมศึกษาตอนปลายเว็บไซต์โรงเรียนบางเลนวิทยา
อันดีฟร็อยเดอ
ปีติศังสกานท์ (, ชื่อดั้งเดิมเยอรมัน: ""Ode an die Freude"") เป็นศังสกานท์ที่ได้รับการประพันธ์ขึ้นในฤดูร้อนของ ค.ศ. 1785 โดยลูทวิช ฟัน เบทโฮเฟิน โดยใช้โคลงกลอนเยอรมัน ศังสกานท์บทนี้เป็นที่รู้จักจากการที่เบทโฮเฟินได้นำมันไปบรรจุอยู่ในบทเพลงซิมโฟนีหมายเลข 9 นอกจากนี้ยังเป็นบทเพลงที่ถูกใช้เป็นเพลงประจำสหภาพยุโรป แต่ฉบับเพลงประจำสหภาพยุโรปนั้นจะไม่มีการใส่เนื้อร้องลงไป
คำร้องภาษาไทย โดย เรียวจันทร์ ยามาคีตะ แปลและเรียบเรียงจากบทกวีภาษาเยอรมันโดยเลือกตัดทอนมาเพียงสองบท และใช้ชื่อบทเพลงว่า "ปีติสดุดี" สามารถเทียบเคียงภาษาเยอรมันและภาษาไทยได้ดังนี้
แกลเมอร์ (นิตยสาร)
แกลเมอร์ () เป็นนิตยสารผู้หญิงตีพิมพ์โดยบริษัทกอนเดแนสต์พับบลิเคชันส์ (Condé Nast Publications) ก่อตั้งใน ค.ศ. 1939 และตีพิมพ์ครั้งแรกในเดือนเมษายน ค.ศ. 1939 ในสหรัฐอเมริกา เดิมมีชื่อว่า "แกลเมอร์ออฟฮอลลิวูด" (Glamour of Hollywood)
นิตยสารถูกตีพิมพ์ในหลากหลายประเทศ ได้แก่ สหราชอาณาจักร สหรัฐอเมริกา ฝรั่งเศส อิตาลี เยอรมนี สเปน รัสเซีย กรีซ โปแลนด์ แอฟริกาใต้ บราซิล ฮังการี โรมาเนีย บัลแกเรีย เนเธอร์แลนด์ และเม็กซิโก ส่วนมากตีพิมพ์รายเดือน
เซเวนทีน (นิตยสารอเมริกัน)
เซเวนทีน () เป็นนิตยสารอเมริกันสำหรับวัยรุ่น เซเวนทีนเป็นนิตยสารวัยรุ่นฉบับแรกที่ตีพิมพ์ในสหรัฐอเมริกา ฐานผู้อ่านเป็นผู้หญิงอายุ 10-19 ปี เซเวนทีนเริ่มเป็นแรงบันดาลใจให้วัยรุ่นผู้หญิงเป็นต้นแบบของคนทำงานและพลเมือง ไม่นานหลังจากนิตยสารเปิดตัว เซเวนทีนมีวิธีนำเสนอเนื้อหาเกี่ยวกับแฟชั่น และความรักมากขึ้น เพื่อสนับสนุนให้ผู้หญิงสาวมีความมั่นใจ นิตยสารตีพิมพ์ครั้งแรกในเดือนกันยายน ค.ศ. 1944 โดยบริษัทไทรแองเกิลพับบลิเคชันส์ของวอลเตอร์ แอนเน็นเบิร์ก
เซเวนทีน
เซเวนทีน () อาจหมายถึง
ลูซี เฮล
ลูซี เฮล () (ชื่อเกิด คาเรน ลูซิล เฮล () เกิดวันที่ 14 มิถุนายน ค.ศ. 1989) เป็นนักแสดงและนักร้องชาวอเมริกัน ช่วงแรกของอาชีพการงาน เธอถูกเรียกว่าลูซี เคต เฮล () เฮลเป็นหนึ่งในผู้ชนะเลิศ 5 คนจากรายการเรียลลิตีโชว์ "อเมริกันจูเนียส์" เธอเป็นที่รู้จักดีจากบทบาทอาเรีย มอนต์โกเมอรี จากซีรีส์ "พริตตีลิตเทิลไลร์" ทางช่องเอบีซีแฟมิลี ใน ค.ศ. 2014 เธอออกสตูดิโออัลบั้มแรกชื่อ "โร้ดบีทวีน"
หมากตอกเขาสก
หมากตอกเขาสก var. "khaosokensis" เป็นปาล์มชนิดหนึ่งในสกุลหมากตอก ใบประกอบแบบขนนก ช่อดอกออกตามซอกก้านใบ ผลสีขาวรูปไข่ แก่แล้วเป็นสีแดง ออกดอกเดือนกรกฎาคม – สิงหาคม เป็นพืชถิ่นเดียวในไทย พบในภาคใต้ตอนกลาง ใช้เป็นไม้ประดับ พบครั้งแรกที่อุทยานแห่งชาติเขาสก จังหวัดสุราษฎร์ธานี ชื่อสายพันธุ์ตั้งเป็นเกียรติให้แก่สถานที่ค้นพบ
สกุลหมากตอก
สกุลหมากตอก หรือIguanura เป็นสกุลของพืชดอกแยกเพศไม่แยกต้นในวงศ์ปาล์ม พบในเอเชียตะวันออกเฉียงใต้ ใกล้เคียงกับสกุล "Heterospathe" ชื่อสกุลนี้มาจาก ภาษาสเปน หมายถึง จิ้งจก และภาษากรีก หมายถึงหาง
ว่านลูกไก่ทอง
ว่านลูกไก่ทอง อยู่ในวงศ์ Dicksoniaceae เป็นเฟินตามพื้นดิน ลำต้นเป็นเหง้า มีขนสีทองปกคลุม ใบประกอบแบบขนนก ก้านใบใหญ่สีน้ำตาลแกมดำ โคนก้านมีขน ใช้เป็นไม้ประดับ ใบอ่อนใช้เป็นยารักษาแผลสด
เพชรในเพลง 2556
เพชรในเพลง 2556 กระทรวงวัฒนธรรม โดย สำนักงานวรรณกรรมและประวัติศาสตร์ กรมศิลปากร จัดงานมอบรางวัล ในวันที่วันที่ 29 กรกฎาคม 2556 ซึ่งตรงกับวันภาษาไทยแห่งชาติ โดยมอบรางวัลสำหรับนักร้อง เพลงไทยสากล ลูกทุ่ง ที่ออกเสียงได้ถูกต้องตามอักขระภาษาไทย เพื่อยกย่องบุคลลในวงการเพลงที่มีผลงานดีเด่นด้านภาษาไทย ทั้งนักประพันธ์เพลงที่มีความสามารถผสมผสานความรู้ด้านภาษา วรรณกรรม และนักร้องที่ร้องเพลงออกเสียงชัดเจน และถูกต้องตามหลักการใช้ภาษาไทย โดยมอบรางวัล ณ ศูนย์วัฒนธรรมแห่งประเทศไทย ผลรางวัล ดังนี้
คณิตศาสตร์โอลิมปิกระดับชาติ ประเทศไทย
การแข่งขันคณิตศาสตร์โอลิมปิกระดับชาติ (: TMO) เป็นหนึ่งในการแข่งขันโอลิมปิกวิชาการระดับชาติของประเทศไทย จัดขึ้นเป็นประจำทุกปี
การแข่งขันคณิตศาสตร์โอลิมปิกระดับชาติจัดครั้งแรก ในปี พ.ศ. 2547 ณ คณะวิทยาศาสตร์ มหาวิทยาลัยขอนแก่น เดิมเรียกว่า การแข่งขันคณิตศาสตร์โอลิมปิกระดับชาติ (Thai Mathematical Olympiad หรือ TMO) เป็นการแข่งขันคณิตศาสตร์ระหว่างผู้แทนจากศูนย์ สอวน. ทั่วประเทศ โดยจำลองรูปแบบการแข่งขันมาจากแข่งขันคณิตศาสตร์โอลิมปิกระหว่างประเทศ (International Mathematical Olympiad: IMO) 
การแข่งขันคณิตศาสตร์โอลิมปิกระดับชาติจัดการสอบแข่งขันเป็นแบบอัตนัย โดยแบ่งเนื้อหาออกเป็น 4 วิชาหลัก ได้แก่ ทฤษฎีจำนวน พีชคณิต เรขาคณิต และคอมบินาทอริก การสอบแบ่งเป็น 2 วัน มีข้อสอบวันละ 5 ข้อ ใช้เวลา 4 ชั่วโมง 30 นาที สำหรับการออกข้อสอบ คณะกรรมการจากศูนย์สอวน.ทั่วประเทศส่งข้อสอบพร้อมเฉลยให้กรรมการกลางของมูลนิธิ สอวน. เพื่อคัดเลือก ปรับแก้ข้อสอบ และออกเพิ่มเติม เพื่อให้ข้อสอบได้มาตรฐานสากล อาจารย์ของแต่ละศูนย์มีโอกาสได้ร่วมพิจารณาและตรวจข้อสอบ
ผลการแข่งขันจัดเป็นระดับเหรียญทอง เหรียญเงิน เหรียญทองแดง โดยใช้เกณฑ์มาตรฐานที่ตกลงกันระหว่างคณะกรรมการกลางกับอาจารย์จากทุกศูนย์ นักเรียนที่มีคะแนนอันดับที่ 1- 25 จะได้รับการคัดเลือกส่งเข้าร่วมการแข่งขันในโครงการจัดส่งผู้แทนประเทศไทยไปแข่งขันคณิตศาสตร์โอลิมปิกระหว่างประเทศที่สถาบันส่งเสริมการสอนวิทยาศาสตร์และเทคโนโลยี (สสวท.) ต่อไป
ฟุตบอลอาเซียนชิงแชมป์เยาวชนอายุไม่เกิน 19 ปี
การแข่งขันฟุตบอลอาเซียนชิงแชมป์เยาวชนอายุไม่เกิน 19 ปี () จะมีการจัดขึ้นในทุก ๆ ปี โดยสหพันธ์ฟุตบอลอาเซียน (เอเอฟเอฟ) เพื่อเตรียมความพร้อมให้แก่ชาติต่าง ๆ ในเอเชียตะวันออกเฉียงใต้ (อาเซียน) ที่จะเข้าร่วมการแข่งขันฟุตบอลเอเชียเยาวชนอายุไม่เกิน 19 ปี ต่อไป และบางปีก็มีการเชิญชาติอื่นในเอเชียมาร่วมแข่งขันด้วย เดิมทีนั้น การแข่งขันนี้บังคับให้ใช้นักเตะอายุต่ำกว่า 20 ปี อย่างไรก็ตามต่อมาได้เปลี่ยนชื่อตามสมาพันธ์ฟุตบอลเอเชีย (เอเอฟซี) ที่ได้เปลี่ยนชื่อการแข่งขัน U-20 เป็น U-19 เพื่อให้สอดคล้องกับกฎการตั้งชื่อการแข่งขันของฟีฟ่า และสะท้อนอายุของผู้เล่น
การแข่งขันรายการนี้จัดขึ้นครั้งแรกเมื่อปี 2002 ซึ่งไทยเป็นทีมชนะเลิศ
ชีววิทยาโอลิมปิกระดับชาติ ประเทศไทย
การแข่งขันชีววิทยาโอลิมปิกระดับชาติ (: TBO) เป็นหนึ่งในการแข่งขันโอลิมปิกวิชาการระดับชาติของประเทศไทย จัดขึ้นเป็นประจำทุกปี
การแข่งขันชีววิทยาโอลิมปิกระดับชาติจัดขึ้นเป็นครั้งแรกในปี พ.ศ. 2547 ณ คณะวิทยาศาสตร์ จุฬาลงกรณ์มหาวิทยาลัย 
ศูนย์ สอวน. ที่เข้าร่วมการแข่งขันส่งได้หนึ่งทีมประกอบด้วยนักเรียนที่ผ่านการคัดเลือกของแต่ละศูนย์ จำนวน 6 คน เฉพาะศูนย์ สอวน. โรงเรียนเทพศิรินทร์ ส่งนักเรียนเข้าแข่งขันได้ 3 ทีม (18 คน) แต่ละศูนย์มีอาจารย์ของศูนย์ 2 คน ที่จะต้องรับผิดชอบด้านวิชาการ (ยกเว้นศูนย์ สอวน. โรงเรียนเทพศิรินทร์ มีได้ไม่เกิน 6 คน) อาจารย์ทั้งสองมีสถานภาพเป็นสมาชิกของคณะกรรมการชีววิทยาโอลิมปิก สอวน. สมาชิกแต่ละคนมีสิทธิเท่าเทียมกัน และจะถือว่าเป็นผู้ประสานงานของศูนย์นั้นในเรื่องการแข่งขันเกี่ยวกับกิจกรรมการแข่งขันชีววิทยาโอลิมปิกระดับชาติ จนกระทั่งมีการแข่งขันครั้งต่อไป นอกจากนี้ยังให้มีผู้สังเกตการณ์อีกหนึ่งคนจากแต่ละศูนย์ ทำหน้าที่ดูแลการนำนักเรียนเดินทางจากศูนย์ไปยังศูนย์เจ้าภาพและการนำนักเรียนเดินทางกลับยังภูมิลำเนา
กำหนดให้มีการสอบ 2 ส่วน โดยส่วนที่ 1 เป็นภาคทฤษฏี และส่วนที่ 2 เป็นภาคปฏิบัติ ซึ่งใช้เวลาในการทำข้อสอบภาคละ 3 ชั่วโมง
ภาคทฤษฎี มีเนื้อหาครอบคลุม 6 หัวข้อ (ใช้เวลาในการสอบ 3 ชั่วโมง) ข้อสอบภาคทฤษฎี มี 2 ชุด
แจกแจงตามสัดส่วนหัวข้อต่าง ๆ ดังตารางข้างล่างนี้
ภาคปฏิบัติ ครอบคลุมเนื้อหาใน 4 หัวข้อ (ใช้เวลาในการสอบ 3 ชั่วโมง) แจกแจงตามสัดส่วนหัวข้อต่าง ๆ ดังตารางข้างล่างนี้
สัดส่วนการคิดคะแนนรวมร้อยละ 100 เป็นคะแนนสอบภาคทฤษฎีร้อยละ 60 และ คะแนนสอบภาคปฏิบัติอีกร้อยละ 40 ผู้แข่งขันจะได้รับเกียรติบัตรรางวัลเหรียญทอง (Gold) เหรียญเงิน (Silver) เหรียญทองแดง ตามลำดับคะแนนที่ทำได้ตามข้อตกลงระหว่างคณะกรรมการกลางวิชาชีววิทยาของสอวน. และผู้แทนศูนย์ สอวน. ทุกศูนย์ที่เข้าร่วมการแข่งขัน
ฟุตบอลอาเซียนชิงแชมป์เยาวชนอายุไม่เกิน 19 ปี 2015
การแข่งขัน ฟุตบอลอาเซียนชิงแชมป์เยาวชนอายุไม่เกิน 19 ปี 2015 เป็นการแข่งขันครั้งที่ 12 ของทัวร์นาเมนต์ซึ่งจัดขึ้นใน ประเทศลาว เป็นครั้งแรกระหว่างวันที่ 22 สิงหาคม ถึง 4 กันยายน ค.ศ. 2015. ครั้งนี้เกือบจะได้เป็นครั้งแรกที่จะไปเล่นในอินโดนีเซียแต่พวกเขาถูกระงับโดยฟีฟ่าในเดือนพฤษภาคม ค.ศ. 2015.
ชาติสมาชิก 12 ชาติของสหพันธ์ฟุตบอลอาเซียน เข้าร่วมในทัวร์นาเมนต์ที่แบ่งเป็นสามกลุ่ม กลุ่มละสี่ทีม แต่อินโดนีเซียถอนทีมไป จึงแบ่งสายใหม่เป็น 2 สายๆละ 5 และ 6 ทีม
ต่อไปนี้เป็นผลการจับสลากในการประชุมสภาเอเอฟเอฟครั้งที่ 15 ที่ประเทศสิงคโปร์ ในวันที่ 16 มิถุนายน ค.ศ. 2015.
คอมพิวเตอร์โอลิมปิกระดับชาติ ประเทศไทย
การแข่งขันคอมพิวเตอร์โอลิมปิกระดับชาติ (: TOI) เป็นหนึ่งในการแข่งขันโอลิมปิกวิชาการระดับชาติของประเทศไทย ที่จัดขั้นเป็นประจำทุกปี
การแข่งขันคอมพิวเตอร์โอลิมปิกระดับชาติ เริ่มต้นจัดขึ้นครั้งแรกในปี พ.ศ. 2548 โดยใช้ชื่อว่า การแข่งขันคอมพิวเตอร์โอลิมปิก สอวน. ครั้งที่ 1(The First POSN Olympiad in Informatics 2005: 1st POSN – OI 2005) ณ มหาวิทยาลัยเกษตรศาสตร์ วิทยาเขตบางเขน กรุงเทพมหานคร และได้เปลี่ยนชื่อเป็น การแข่งขันคอมพิวเตอร์โอลิมปิกระดับชาติ ในการแข่งขันครั้งที่ 5 ณ มหาวิทยาลัยวลัยลักษณ์ จังหวัดนครศรีธรรมราช
การแข่งขันคอมพิวเตอร์โอลิมปิกระดับชาติโครงการจัดการแข่งขันเขียนโปรแกรมคอมพิวเตอร์เพื่อแก้ไขโจทย์ปัญหาในด้านการคำนวณเชิงตัวเลข วิทยาการคอมพิวเตอร์ และสาขาที่เกี่ยวข้อง โดยยึดรูปแบบตามธรรมนูญการแข่งขันคอมพิวเตอร์โอลิมปิกระดับชาติ โดยการสอบทั้งหมดมี 2 รอบ ข้อสอบอยู่ในระดับค่อนข้างยาก ผู้เข้าสอบต้องมีความเชี่ยวชาญในการเขียนโปรแกรม และการแก้ปัญหาโดยใช้คอมพิวเตอร์
การออกข้อสอบจะดำเนินการโดยคณะกรรมการผู้ทรงคุณวุฒิออกข้อสอบตามประกาศมูลนิธิ สอวน. ซึ่งประกอบด้วยคณะกรรมการจากศูนย์ต่างๆ โดยการแข่งขันคอมพิวเตอร์โอลิมปิกระดับชาติครั้งที่ 11 คณะกรรมการวิชาการมาจากมหาวิทยาลัยสงขลานครินทร์ วิทยาเขตปัตตานี และคณะที่ปรึกษาจากจุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยอุบลราชธานี มหาวิทยาลัยเชียงใหม่ มหาวิทยาลัยธรรมศาสตร์ มหาวิทยาลัยนเรศวร มหาวิทยาลัยบูรพา และมหาวิทยาลัยเทคโนโลยีสุรนารี
การตรวจข้อสอบ การตัดสิน และรับรองผลการสอบ จะดำเนินการโดยคณะอนุกรรมการฝ่ายวิชาการ และคณะอนุกรรมการฝ่ายรับรองข้อสอบ และตัดสินผลสอบ ซึ่งประกอบด้วยคณะอนุกรรมการจากมหาวิทยาลัยต่างๆ รวมทั้งอาจารย์ผู้ควบคุมทีมซึ่งเป็นผู้แทนจากแต่ละศูนย์ สอวน. ทุกศูนย์ ทั้งนี้เพื่อเปิดโอกาสให้อาจารย์จากแต่ละศูนย์ สามารถอุทธรณ์เพื่อปรับคะแนนของนักเรียนในศูนย์ของตนให้เหมาะสม
การแกะสลัก
การแกะสลัก เป็นการใช้เครื่องมือเหลาสิ่งของจากวัสดุหนึ่ง ๆ โดยขูดบางส่วนของวัสดุออกไปให้เป็นรูปร่าง เทคนิคนี้สามารถใช้กับวัสดุใด ๆ ที่แข็งพอที่จะคงรูปแม้จะถูกถอดออกจากชิ้นส่วนเดิม และอ่อนนิ่มพอที่จะสามารถขูดออกได้ด้วยเครื่องมือต่าง ๆ การแกะสลัก เป็นการทำประติมากรรมวิธีหนึ่ง แตกต่างจากวิธีที่ใช้วัสดุอ่อนและตีเป็นแผ่น ๆ ได้อย่างดินเหนียว หรือแก้วหลอมละลาย ซึ่งอาจถูกดัดแปลงให้เป็นรูปร่างดังที่ต้องการขณะอ่อนนิ่ม และแข็งตัวในรูปร่างนั้น การแกะสลักต้องใช้กำลังงานมากกว่าวิธีการที่ใช้วัสดุที่ตีเป็นแผ่น ๆ ได้
ฮาร์เปอส์บะซาร์
ฮาร์เปอส์บะซาร์ () เป็นนิตยสารแฟชั่นผู้หญิงอเมริกัน ตีพิมพ์ครั้งแรกใน ค.ศ. 1867 โดยฮาสต์ และในฐานะนิตยสาร ฮาร์เปอส์บะซาร์ถือว่าเป็นแหล่งข้อมูลของ "ผู้หญิงกลุ่มแรกที่ซื้อของที่ดีที่สุด ตั้งแต่ระดับเสื้อผ้าไม่เป็นทางการ จนถึงเสื้อผ้าตัดเฉพาะ (couture)"
นิตยสารเล็งเป้าหมายที่คนระดับกลางบน และระดับบน มีช่างภาพ ศิลปิน นักออกแบบแฟชั่น และนักเขียน เป็นผู้ส่งสารที่มีมุมมอง "เจน" สู่โลกของแฟชั่น ความงาม และวัฒนธรรมสมัยนิยมเป็นประจำทุกเดือน
บุรำปรัมปรา
บุรำปรัมปรา เป็นนวนิยายไทย จากบทประพันธ์โดยนามปากกาของ "พงศกร" ถูกนำมาสร้างเป็นละครโทรทัศน์ครั้งแรกเมื่อปี พ.ศ. 2558 เขียนบทโทรทัศน์โดย สติณญา กำกับการแสดงโดย ธรธร สิริพันธ์วราภรณ์ ดำเนินงานโดย บริษัท ทีวีซีน แอนด์ พิคเจอร์ จำกัด ควบคุมการผลิตโดย ณัฏฐนันท์ ฉวีวงษ์ นำแสดงโดย มาสุ จรรยางค์ดีกุล, ลักษณ์นารา เปี้ยทา และนักแสดงชั้นนำอีกมากมาย ออกอากาศทุกวันจันทร์ - พฤหัสบดี เวลา 19.05 - 19.50 น. และวันศุกร์ เวลา 18.45 - 19.30 น. ทางสถานีวิทยุโทรทัศน์ไทยทีวีสีช่อง 3 เริ่มตอนแรกวันที่ 9 พฤศจิกายน พ.ศ. 2558–5 มกราคม พ.ศ. 2559
เมื่อไฮโซสาวอย่าง นับดาว ประสบปัญหาชีวิตจนต้องหลบไปพักยังเกาะกลางทะเลอันดามัน ที่มีชื่อประหลาดอย่าง ‘เกาะกาวิน’ ซึ่งมี แสนสมุทร ชายหนุ่มสุดเท่เป็นเจ้าของรีสอร์ตสวย
คุณหนูนับดาวไม่คิดหรอกว่าจะต้องพบพานกับเรื่องราวสุดแสนมหัศจรรย์ในชีวิต เมื่อเย็นวันนั้นเกิดพายุฝนกระหน่ำรุนแรง แล้วเธอกับแสนสมุทรลุยทะเลลงไปช่วยชีวิตของเด็กชายคนหนึ่งเอาไว้
ทุกอย่างคงจะผ่านไปด้วยดี ถ้าเด็กน้อยคนนั้นจะไม่แต่งตัวประหลาดนัก…
‘แล้วจัดแจงแต่งนุ่งหนังเสือให้ ครบเครื่องไตรครองประทานพระหลานขวัญ
ผูกชฎาหนังรัดสะพัดพัน ฝนแก่นจันทน์เจิมมหาอุณาโลม’
“หนูชื่ออะไร ลูกเต้าเหล่าใครกันคะ” 
นับดาวถามด้วยความประหลาดใจ หากคำตอบที่ได้รับกลับทำให้หญิงสาวต้องตกตะลึงพรึงเพริด เมื่อเด็กน้อยที่ถูกคลื่นซัดจนเกือบจะจมหายเงยหน้าขึ้นแล้วตอบว่า
“หนูชื่อ…สุดสาคร”
คูโรดะ คิโยตากะ
พลโท เคานต์ คูโรดะ คิโยตากะ () หรือที่รู้จักกันในชื่อ คูโรดะ เรียวซูเกะ () เป็นนักการเมืองชาวญี่ปุ่นในยุคเมจิ ดำรงตำแหน่งนายกรัฐมนตรีญี่ปุ่นคนที่สองระหว่างปี ค.ศ. 1888-1889 และเป็นอดีตรัฐมนตรีว่าการกระทรวงเกษตรและพาณิชย์ อดีตรัฐมนตรีว่าการกระทรวงการสื่อสาร นอกจากนี้ยังได้ดำรงตำแหน่งประธานองคมนตรีในสมเด็จพระจักรพรรดิ ระหว่างปี ค.ศ. 1894-1900 นอกจากนี้ เขายังเป็นผู้บุกเบิกของเกาะฮกไกโด
คูโรดะเกิดมาในตระกูลชนชั้นซามูไรในสังกัดของไดเมียวตระกูลชิมาซุแห่งเมืองคาโงชิมะ ในแคว้นซัตสึมะ บนเกาะคีวชู ในปี 1862 เขาได้เข้าไปข้องเกี่ยวกับกรณีนามามูงิ ที่คนของแคว้นซัตสึมะไปสังหารพ่อค้าชาวอังกฤษ "ชาลส์ เลนน็อกซ์ ริชาร์ดสัน" และนำไปสู่เหตุการณ์การระดมยิงคาโงชิมะ ในปี 1863 ซึ่งภายหลังสิ้นสุดสงคราม เขาก็เดินทางไปยังโตเกียว เพื่อศึกษาวิชายิงปืนใหญ่
เมื่อเขากลับมายังซัตสึมะ เขาได้เข้าร่วมเป็นหนึ่งในคณะกรรมการประจำพันธมิตรซัตสึมะ-โชชู เพื่อล้มล้างอำนาจของรัฐบาลโชกุนโทกูงาวะ ภายหลังเขาได้เป็นผู้บัญชาการทหารในสงครามโบชิง เขามีชื่อเสียงขึ้นมาจากการไว้ชีวิต เอโนโตโมะ ทาเกอากิ ผู้ที่นำกำลังเข้าต่อต้านกองกำลังของเขาที่ยุทธการฮาโกดาเตะ ในปี 1869
ภายใต้รัฐบาลเมจิใหม่ ในปี 1870 เขาได้รับแต่งตั้งเป็นทูตสำรวจไปยังคาราฟูโตะ (เกาะซาฮาลิน) คูโรดะกลับมายังโตเกียวและและสนับสนุนการพัฒนาและตั้งรกรากในชายแดนทางเหนือของประเทศซึ่งก็คือเกาะฮกไกโด ต่อมาในปี 1871 เขาได้เดินทางทัศนศึกษายังยุโรปและสหรัฐอเมริกาเป็นเวลาห้าเดือน จนกระทั่งกลับญี่ปุ่นในปี 1872 ซึ่งเขาได้รับผิดชอบการบุกเบิกและตั้งรกรากบนเกาะฮกไกโด ซึ่งเขาดำรงตำแหน่งเป็นผู้อำนวยการสำนักงานการตั้งถิ่นฐานฮกไกโด ซึ่งเขาได้มีแผนการที่จะบุกเบิกเกาะฮกไกโดโดยใช้อดีตซามูไรที่ว่างงานตลอดจนอดีตทหาร มาเป็นทั้งเกษตรกรและทหารกองหนุนในเวลาเดียวกัน ซึ่งทำให้เขาได้รับยศเป็นพลโทแห่งกองทัพบกจักรวรรดิญี่ปุ่น นอกจากนี้ เขายังได้เชิญผู้เชี่ยวชาญด้านเกษตรกรรมจากต่างชาติในเขตหนาวจำนวนมากมาเยือนฮกไกโด เพื่อแลกเปลี่ยนข้อมูลและคำปรึกษาว่าควรจะปลูกพืชอะไรถึงจะสำเร็จ
ปี 1875 เขาถูกส่งไปยังเกาหลีในฐานะทูตเพื่อร่วมคณะเจรจาสนธิสัญญาเกาหลี-ญี่ปุ่น ค.ศ. 1876 ต่อมาในปี 1877 เขาเป็นหนึ่งในผู้นำกองทหารเข้าระงับกบฏซัตสึมะในเกาะคีวชู ในปี 1878 ภายหลังการถึงแก่ลอบสังหารโอกูโบะ โทชิมิจิ เขาก็ได้เป็นผู้นำโดยพฤตินัยของแคว้นซัตสึมะ
สุวิทย์ เมษินทรีย์
เภสัชกร สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี กรรมการในคณะกรรมการวัคซีนแห่งชาติ กรรมการในคณะกรรมการส่งเสริมการลงทุน เลขานุการคณะกรรมการบริหารราชการแผ่นดินตามกรอบการปฏิรูปประเทศ ยุทธศาสตร์ชาติ และการสร้างความสามัคคีปรองดอง อดีตรัฐมนตรีประจำสำนักนายกรัฐมนตรี และอดีตรัฐมนตรีช่วยว่าการกระทรวงพาณิชย์ ในรัฐบาลพลเอกประยุทธ์ จันทร์โอชา เป็นอดีตผู้อำนวยการสถาบัน SIGA
เภสัชกร สุวิทย์ เมษินทรีย์ หรือ เภสัชกร ดร.สุวิทย์ เมษินทรีย์ เกิดเมื่อวันที่ 12 พฤษภาคม พ.ศ. 2504 สำเร็จการศึกษาระดับมัธยมจากโรงเรียนเทพศิรินทร์ (DSA93) ระดับปริญญาตรีด้านเภสัชศาสตร์ จากคณะเภสัชศาสตร์ มหาวิทยาลัยมหิดล ระดับปริญญาโทด้านการตลาด จากคณะบริหารธุรกิจ สถาบันบัณฑิตพัฒนบริหารศาสตร์ และระดับปริญญาเอกจากมหาวิทยาลัยนอร์ทเวสเทิร์น ประเทศสหรัฐอเมริกา
สุวิทย์ เมษินทรีย์ เคยดำรงตำแหน่งกรรมการสถาบันส่งเสริมการบริหารกิจการบ้านเมืองที่ดี และเป็นผู้อำนวยการ SIGA เป็นผู้ช่วยรัฐมนตรีประจำกระทรวงพาณิชย์ และเคยเป็นที่ปรึกษารองนายกรัฐมนตรี (ดร.สมคิด จาตุศรีพิทักษ์)
หลังการรัฐประหารในประเทศไทย พ.ศ. 2557 สุวิทย์ เมษินทรีย์ ได้รับแต่งตั้งเป็นสมาชิกสภาปฏิรูปแห่งชาติ (สปช.) ต่อมาในเดือนสิงหาคม พ.ศ. 2558 สุวิทย์ เมษินทรีย์ ได้รับแต่งตั้งเป็นรัฐมนตรีช่วยว่าการกระทรวงพานิชย์ ในรัฐบาลของพลเอกประยุทธ์ จันทร์โอชา จากนั้นในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีประจำสำนักนายกรัฐมนตรี ต่อมาในวันที่ 23 พฤศจิกายน พ.ศ. 2560 ได้รับการแต่งตั้งเป็นรัฐมนตรีว่าการกระทรวงวิทยาศาสตร์และเทคโนโลยี
พรรคพลังประชาชน (พ.ศ. 2517)
พรรคพลังประชาชน (พ.ศ. 2517) พรรคการเมืองไทยที่ก่อตั้งขึ้นตาม รัฐธรรมนูญแห่งราชอาณาจักรไทย พุทธศักราช 2517
พรรคพลังประชาชน จดทะเบียนก่อตั้งขึ้นตาม พระราชบัญญัติพรรคการเมือง พุทธศักราช 2517 เมื่อวันที่ 21 พฤศจิกายน พ.ศ. 2517 โดยมีนาย บุญคุ้ม จันทรศรีสุริยวงศ์ เป็นหัวหน้าพรรค
ในการเลือกตั้งเมื่อวันที่ 26 มกราคม 2518 ซึ่งถือได้ว่าเป็นการลงเลือกตั้งครั้งแรกของพรรคปรากฏว่าทางพรรคได้ที่นั่งทั้งสิ้น 2 ที่นั่งจากทั้งหมด 269 ที่นั่ง คือ นายบุญคุ้ม จันทรศรีสุริยวงศ์ จังหวัดอุดรธานี และนายพีร์ บุนนาค จังหวัดสุพรรณบุรี
ต่อมาทางพรรคพลังประชาชนได้เป็น 1 ใน 12 พรรคที่เข้าร่วมรัฐบาล หม่อมราชวงศ์คึกฤทธิ์ ปราโมช หัวหน้า พรรคกิจสังคม ที่ขึ้นดำรงตำแหน่ง นายกรัฐมนตรี แทน หม่อมราชวงศ์เสนีย์ ปราโมช หัวหน้า พรรคประชาธิปัตย์ ผู้เป็นพี่ชายที่ประกาศลาออกจากตำแหน่งกลางสภาเนื่องจากรวบรวมเสียงได้ไม่ถึงกึ่งหนึ่งของสภาทำให้การแถลงนโยบายไม่ผ่านความเห็นชอบ
ในการเข้าร่วมรัฐบาลครั้งนั้น นายบุญคุ้ม จันทรศรีสุริยวงศ์ หัวหน้าพรรค ได้รับแต่งตั้งเป็นรัฐมนตรีช่วยว่าการกระทรวงยุติธรรม
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 พรรคพลังประชาชน ได้รับเลือกตั้ง จำนวน 3 ที่นั่ง คือ นายนิสิต เวทย์ศิริมานันท์ และนายชุมพล อรุณยะเดช จังหวัดศรีสะเกษ และนายญวง เอี่ยมศิลา จังหวัดอุดรธานี
คณะปฏิรูปการปกครองแผ่นดิน นำโดย พลเรือเอก สงัด ชลออยู่ ได้มีคำสั่งของคณะปฏิรูปการปกครองแผ่นดิน ฉบับที่ 6 ให้ยกเลิกพระราชบัญญัติพรรคการเมือง พุทธศักราช 2517 บรรดาพรรคการเมืองที่จัดตั้งขึ้นตามพระราชบัญญัติดังกล่าวให้เป็นอันสิ้นสุดลง และห้ามตั้งพรรคการเมือง แต่ต่อมาได้มีพระราชบัญญัติพรรคการเมือง พ.ศ. 2524 ยกเลิกคำสั่งฉบับดังกล่าว
ธีระเกียรติ เจริญเศรษฐศิลป์
นายแพทย์ ธีระเกียรติ เจริญเศรษฐศิลป์ เป็นรัฐมนตรีว่าการกระทรวงศึกษาธิการและประธานคณะกรรมการสำนักงานคณะกรรมการข้าราชการครูและบุคลากรทางการศึกษาประธานคณะกรรมการขับเคลื่อนการปฏิรูปการศึกษาของกระทรวงศึกษาธิการในภูมิภาค ประธานคณะกรรมการพัฒนาการจัดการศึกษาโดยสถาบันอุดมศึกษาที่มีศักยภาพสูงจากต่างประเทศ ประธานคณะกรรมการข้าราชการพลเรือนในสถาบันอุดมศึกษา ประธานกรรมการบริหารลูกเสือแห่งชาติ กรรมการในคณะกรรมการวัคซีนแห่งชาติ ในรัฐบาลพลเอกประยุทธ์ จันทร์โอชา เป็นคนไทยที่เป็นสมาชิกของราชวิทยาลัยจิตแพทย์แห่งสหราชอาณาจักร และอดีตเป็นที่ปรึกษารัฐมนตรีช่วยว่าการกระทรวงสาธารณสุข (นายแพทย์อุดมศิลป์ ศรีแสงนาม) และอดีตผู้ช่วยรัฐมนตรีประจำกระทรวงศึกษาธิการ (พลเรือเอกณรงค์ พิพัฒนาศัย)
ธีระเกียรติ เจริญเศรษฐศิลป์ สำเร็จการศึกษาระดับมัธยมศึกษาจากโรงเรียนวัดสุทธิวราราม สำเร็จการศึกษาแพทยศาสตรบัณฑิต จากคณะแพทยศาสตร์ จุฬาลงกรณ์มหาวิทยาลัย และวุฒิบัตรสถาบันจิตเวชศาสตร์ มหาวิทยาลัยลอนดอน แผนกจิตเวชศาสตร์และจิตเวชศาสตร์เด็กและวัยรุ่น
ธีระเกียรติ เจริญเศรษฐศิลป์ เคยเป็นรองคณบดีคณะแพทยศาสตร์ มหาวิทยาลัยขอนแก่น และเป็นอาจารย์กิตติมศักดิ์อาวุโส มหาวิทยาลัยลอนดอน ประเทศอังกฤษ และเป็นคนไทยที่เป็นสมาชิกของราชวิทยาลัยจิตแพทย์แห่งสหราชอาณาจักร
ต่อมาได้ร่วมกับ ดร.อาจอง ชุมสาย ณ อยุธยา จัดตั้งโรงเรียนสัตยาไสขึ้น เป็นโรงเรียนต้นแบบด้านการพัฒนาจริยธรรมในวัยเรียน และ น.พ.ธีระเกียรติ ได้รับแต่งตั้งเป็นผู้อำนวยการศูนย์จิตวิทยาการศึกษา ซึ่งจัดตั้งโดยมูลนิธิยุวสถิรคุณ สำนักงานทรัพย์สินส่วนพระมหากษัตริย์
ธีระเกียรติ เจริญเศรษฐศิลป์ เคยเป็นที่ปรึกษารัฐมนตรีช่วยว่าการกระทรวงสาธารณสุข (อุดมศิลป์ ศรีแสงนาม) เมื่อปี พ.ศ. 2535 ต่อมาหลังการรัฐประหารในประเทศไทย พ.ศ. 2557 ได้รับแต่งตั้งเป็น ผู้ช่วยรัฐมนตรีประจำกระทรวงศึกษาธิการ (พลเรือเอกณรงค์ พิพัฒนาศัย) และต่อมาได้ลาออกจากตำแหน่ง หลังจากนั้นได้รับการโปรดเกล้าฯแต่งตั้ง เป็นรัฐมนตรีช่วยว่าการกระทรวงศึกษาธิการ ในรัฐบาลของพลเอกประยุทธ์ จันทร์โอชา และในเดือนธันวาคม พ.ศ. 2559 เขาได้รับแต่งตั้งให้ดำรงตำแหน่งรัฐมนตรีว่าการกระทรวงศึกษาธิการ เขาได้แต่งตั้งหม่อมหลวงปริยดา ดิศกุล เป็นเลขานุการรัฐมนตรีว่าการกระทรวงศึกษาธิการ โดยหม่อมหลวงปริยดา ดิศกุล เป็นพี่สาว ของ พันเอก หม่อมหลวงกุลชาต ดิศกุล ผู้บังคับการกรมทหารปืนใหญ่ที่ 1 รักษาพระองค์
กองทัพเซอร์เบียและมอนเตเนโกร
กองทัพเซอร์เบียและมอนเตเนโกร (กองกำลังแห่งสหพันธ์สาธารณรัฐ) (, VSCG; Војска Србије и Црне Горе, ВСЦГ) เป็นกองกำลังทหารของเซอร์เบียและมอนเตเนโกร ระหว่าง ค.ศ. 1992–2006. ประกอบด้วยกองทัพบก, กองทัพอากาศ, กองทัพเรือ รวมกองกำลังกึ่งทหาร (กองกำลังภายใน, หน่วยพิทักษ์ชายแดน และ อาสารักษาดินแดน).
กองกำลังยูโกสลาเวีย (, ВЈ, "Vojska Jugoslavije, VJ") ได้แปรสภาพมาจาก กองทัพประชาชนยูโกสลาเวีย (JNA), โดยเปลี่ยนชื่อประเทศเป็น"สหพันธ์สาธารณรัฐ" ในช่วงเวลาดังกล่าวได้มีการจำกัดกำลังพลของทั้งสามเหล่าทัพระหว่างสงครามยูโกสลาเวีย. เมื่อปี ค.ศ. 2003 ได้มีการแก้ไขรัฐธรรมนูญ และเปลี่ยนชื่อประเทศเป็น "เซอร์เบียและมอนเตเนโกร", โดยได้ยกสถานะเป็น "กองทัพเซอร์เบียและมอนเตเนโกร". ช่วงเวลานั้นต้องเผชิญปัญหาของกบฎกลุ่มต่างๆที่สู้รบในระหว่างสงครามคอซอวอ เช่น กองกำลังปลดปล่อยคอซอวอ และ Liberation Army of Preševo, Medveđa and Bujanovac รวมถึง Preševo Valley conflict, และ การเผชิญหน้ากับกองกำลังนาโตในระหว่างปฏิบัติการโจมตีทางอากาศ.
ภายหลังจากการลงประชามติเพื่อแยกตัวเป็นเอกราช ค.ศ. 2006, กองทัพมอนเตเนโกรจึงก่อตั้งพร้อมกับการสถาปนาประเทศใหม่, ส่งผลให้กองทัพเซอร์เบียเป็นกองทัพที่ไม่มีกองกำลังทหารเรือ
พรรคกิจประชาธิปไตย (มาเลเซีย)
พรรคกิจประชาธิปไตย () เป็นพรรคการเมืองที่เป็นพรรคฆราวาส หลากเชื้อชาติ และเน้นประชาธิปไตยสังคมนิยม เป็นหนึ่งในพรรคฝ่ายค้านหลักในมาเลเซียร่วมกับพรรคปาสและพรรคยุติธรรมแห่งชาติ ในชื่อแนวร่วมทางเลือก เป้าหมายของพรรคคือประชาธิปไตยสังคมนิยมที่สงบรุ่งเรือง สมาชิกพรรคเป็นชาวมาเลเซียเชื้อสายจีนเป็นหลักแต่ก็ได้รับการสนับสนุนจากชาวมาเลเซียเชื้อสายอินเดียและมลายู มีฐานเสียงในปีนัง เประก์ และกัวลาลัมเปอร์
เดิมพรรคนี้เป็นสาขาในมาเลเซียของพรรคกิจประชาชนในสิงคโปร์ หลังจากที่สิงคโปร์ได้รับเอกราชใน พ.ศ. 2508 สมาชิกส่วนใหญ่ของพรรคกิจประชาชนในมาเลเซียนำโดยเดวัน ไนริตัดสินใจดำเนินกิจกรรมของพรรคต่อไปและตั้งพรรคนี้ขึ้นในเดือนตุลาคม พ.ศ. 2508 พรรคนี้จดทะเบียนในชื่อพรรคสังคมนิยมประชาธิปไตยเมื่อ 18 มีนาคม พ.ศ. 2509 ต่อมา ในเดือนตุลาคม พ.ศ. 2510 พรรคได้เข้าร่วมในการประชุมสังคมนิยมนานาชาติที่เมืองซือริช สวิตเซอร์แลนด์ ต่อมา เดวัน ไนริ ได้เดินทางกลับไปสิงคโปร์
พรรคกิจประชาธิปไตยเข้าร่วมการเลือกตั้งครั้งแรกใน พ.ศ. 2512 โดยต่อต้านนโยบายภูมิบุตร พรรคได้รับเลือก 13 ที่นั่งในสภาระดับสหพันธ์และ 31 ที่นั่งในสภาระดับรัฐ แต่ได้เกิดเหตุรุนแรงขึ้นในวันที่ 13 พฤษภาคม จนต้องปิดสภาไป 2 ปี เมื่อเปิดสภาอีกครั้ง ได้มีการกำหนดให้มีนโยบายภูมิบุตรในรัฐธรรมนูญ ซึ่งมีพรรคกิจประชาธิปไตยและพรรคประชาชนก้าวหน้าที่คัดค้าน ทำให้ผ่านสภาไปได้ด้วยคะแนน 125:17 หลังจากการเลือกตั้ง พ.ศ. 2512 แล้ว พรรคกิจประชาธิปไตยไม่เคยประสบความสำเร็จในระดับนี้อีกเลย ในสมัยของมหาธีร์ โมฮัมหมัด สมาชิกของพรรคระดับแกนนำถูกจับกุมใน พ.ศ. 2530 ซึ่งเชื่อว่าเป็นเพราะขัดขวางนโยบายเศรษฐกิจใหม่
ในเดือนกันยายน พ.ศ. 2541 ทางพรรคกิจประชาธิปไตยร่วมจัดตั้งแนวร่วมทางเลือกร่วมกับพรรคอิสลามมาเลเซียและพรรคยุติธรรมแห่งชาติ แต่แนวร่วมก็ทำงานไม่ได้ดี เพราะแกนนำพรรคกิจประชาธิปไตยไม่ได้รับเลือกตั้งและพรรคได้เพียง 10 ที่นั่ง ในการเลือกตั้ง พ.ศ. 2542 พรรคอิสลามมาเลเซียได้เป็นพรรคฝ่ายค้านหลัก พรรคกิจประชาธิปไตยได้ออกจากแนวร่วมใน พ.ศ. 2544 พรรคนี้ได้บริหารรัฐปีนังในพ.ศ. 2551
แนวร่วมทางเลือก
แนวร่วมทางเลือก () เป็นแนวร่วมของพรรคการเมืองฝ่ายค้านในมาเลเซียเพื่อต่อสู้กับแนวร่วมแห่งชาติ
แนวร่วมทางเลือกก่อตั้งเหลังจากการจับกุมอันวาร์ อิบราฮิม เมื่อ 20 กันยายน พ.ศ. 2541 ต่อมาในวันที่ 24 ตุลาคม พ.ศ. 2542 พรรคฝ่ายค้านใหญ่ 4 พรรคคือพรรคอิสลามมาเลเซีย พรรคกิจกรรมประชาธิปไตย พรรคยุติธรรมแห่งชาติ และพรรคประชาชนมาเลเซียได้ประกาศเป็นแนวร่วมในการลงสมัครรับเลือกตั้ง ในการเลือกตั้ง พ.ศ. 2542 พรรคปาสได้รับชัยชนะในรัฐกลันตันและรัฐตรังกานู และได้ที่นั่งในสภาเพิ่มขึ้น พรรคกิจกรรมประชาธิปไตยได้ที่นั่งเพิ่มขึ้นอีกเช่นกันแต่หัวหน้าพรรคไม่ได้รับเลือก
ต่อมา พรรคอิสลามมาเลเซียซึ่งมีเป้าหมายที่จะจัดตั้งรัฐอิสลามในมาเลเซียซึ่งต่างจากนโยบายของพรรคอื่นในแนวร่วม ทำให้เกิดความตึงเครียดขึ้น หลังเหตุการณ์ 11 กันยายน พ.ศ. 2544 พรรคกิจกรรมประชาธิปไตยประกาศแยกตัวออกจากแนวร่วมเพราะเกรงว่ากระแสหวาดกลัวรัฐมุสลิมจะทำให้เสียคะแนน เมื่อ 21 กันยายน พ.ศ. 2544 ความแตกแยกภายในแนวร่วมทำให้เห็นการต่อสู้กันเองของพรรคฝ่ายค้านในการเลือกตั้ง พ.ศ. 2547 ความสัมพันธ์ระหว่างพรรคยุติธรรมแห่งชาติและพรรคอิสลามมาเลเซียยังคงตึงเครียด และพรรคอิสลามมาเลเซียไม่สนับสนุนพรรคประชาชนมาเลเซียในการลงสมัครในโกตาบารู
ในการเลือกตั้ง พ.ศ. 2558 พรรคกิจกรรมประชาธิปไตย พรรคอิสลามมาเลเซียและพรรคยุติธรรมแห่งชาติได้มาร่วมมือกันอีกครั้งในชื่อสัญญาประชาชน (; ) โดยพรรคปาสยอมอ่อนลงและเน้นในเรื่องเศรษฐกิจเท่านั้น
อะเลคานโดร ออร์ตูออสเต
อะเลคานโดร ออร์ตูออสเต (Alejandro Ortuoste) เกิดเมื่อ 17 มีนาคม พ.ศ. 2473 เป็นนักมวยสากลสมัครเล่นชาวฟิลิปปินส์ เขาได้เหรียญทองกีฬาเอเชียนเกมส์รุ่นแบนตัมเวทเมื่อ พ.ศ. 2497 และได้เข้าแข่งขันกีฬาโอลิมปิก พ.ศ. 2495 ที่ ฟินแลนด์แต่ไม่ได้เหรียญรางวัล
นัสเซอร์ อาคาอี
นัสเซอร์ อาคาอี (Nasser Aghaie; (ภาษาเปอร์เซีย: ناصر آقایی) เกิดเมื่อ 20 มกราคม พ.ศ. 2487 ที่เตหะราน เสียชีวิตเมื่อ 27 ธันวาคม พ.ศ. 2552 เป็นนักมวยสากลสมัครเล่นชาวอิหร่าน ซึ่งติดทีมชาติอิหร่านใน พ.ศ. 2506 เขาเข้าร่วมการแข่งขันมวยสากลสมัครเล่นชิงแชมป์เอเชีย พ.ศ. 2506 ที่ กรุงเทพฯ และกีฬาโอลิมปิก พ.ศ. 2507 ในรุ่นฟลายเวท และกีฬาเอเชียนเกมส์ พ.ศ. 2509 ในรุ่นเฟเธอร์เวท และมวยสากลสมัครเล่นชิงแชมป์เอเชีย พ.ศ. 2510 ที่ โคลัมโบ
ในการแขงขันมวยสากลสมัครเล่นชิงแชมป์เอเชีย พ.ศ. 2506 อาคาอีได้เหรียญทองโดยชนะคะแนน มาซาโอะ คาราซาวะในรอบชิงชนะเลิศ กลายเป็นนักมวยสากลสมัครเล่นชาวอิหร่านคนแรกที่ได้เหรียญทองในรายการนี้ ต่อมา ในกีฬาเอเชียนเกมส์ที่กรุงเทพฯ อาคาอีได้เหรียญทองแดงในรุ่นเฟเธอร์เวท และได้เหรียญทองแดงอีกครั้งในมวยสากลสมัครเล่นชิงแชมป์เอเชีย พ.ศ. 2510 ที่โคลัมโบ ทำให้เขากลายเป็นนักมวยสากลสมัครเล่นคนหนึ่งที่ได้รับการยอมรับในอิหร่าน
เมห์รุลลอห์ ลัสซี
เมห์รุลลอห์ ลัสซี (Mehrullah Lassi) เป็นนักมวยสากลสมัครเล่นชาวปากีสถาน เกิดเมื่อ 24 พฤศจิกายน พ.ศ. 2522 ที่ การาจี
ลัสซีติดทีมชาติปากีสถานเข้าแข่งขันกีฬาเอเชียนเกมส์ พ.ศ. 2545 และได้เหรียญทองในรุ่นเฟเธอร์เวท ในกีฬาโอลิมปิก พ.ศ. 2547 ลัสซีเข้าแข่งขันในรุ่นแบนตัมเวท แต่แพ้กุยเลอร์โม ริกองเดอซ์จากคิวบา ตกรอบ จากนั้น เขาขึ้นมาชกในรุ่นเฟเธอร์เวทอีก และไดเหรียญเงินในกีฬาเครือจักรภพอังกฤษ ต่อมา เขาถูกตรวจพบสารต้องห้ามระหว่างแข่งขันกีฬาเอเชียใต้ที่ศรีลังกา พ.ศ. 2549 จนต้องออกจากการแข่งขันไป.
เลียร์เจ็ต 85
เลียร์เจ็ต 85 (Learjet 85) เป็นอากาศยานในโครงการพัฒนาของบอมบาร์ดิเอร์ แอโรสเปซ โดยได้เริ่มโครงการผลิตในวันที่ 30 ตุลาคม ค.ศ. 2007 อากาศยานต้นแบบได้ถูกจัดแสดงในเดือนตุลาคม ปีค.ศ. 2008 ภายในงาน NBAA ในออร์แลนโด
เลียร์เจ็ต 85 จัดเป็นอากาศยานในขนาดกลาง (midsize) ถึงขนาดกลางแบบลำตัวกว้าง (super midsize) โดยออกแบบสำหรับการขึ้นทะเบียนรับรองประเภท FAR-25 และยังเป็นอากาศยานลำแรกของบอมบาร์ดิเอร์ แอโรสเปซ ที่ใช้ลำตัวจากวัสดุผสมทั้งหมด โดยสามารถทำความเร็วได้ถึง 0.82 Mach และมีพิสัยการบินถึง 3,000 ไมล์ทะเล (5,600 กิโลเมตร)
ในวันที่ 15 มกราคม ค.ศ. 2015 บอมบาร์ดิเอร์ ได้ประกาศถึงการตัดสินใจหยุดการพัฒนาโครงการเลียร์เจ็ต 85 ลง และเลิกจ้างงานที่เกี่ยวข้องกว่า 1,000 ตำแหน่ง
ทะเลสาบคาซูมิงาอูระ
ทะเลสาบคาซูมิงาอูระ () เป็นทะเลสาบที่ใหญ่เป็นอันดับสองในประเทศญี่ปุ่น ตั้งอยู่ทางตะวันออกเฉียงเหนือของโตเกียวราว 60 กิโลเมตรในเขตจังหวัดอิบารากิ เดิมเป็นทะเลสาบน้ำกร่อยซึ่งเชื่อมต่ออย่างอ้อมๆกับมหาสมุทรแปซิฟิกผ่านแม่น้ำฮิตาจิและแม่น้ำโทเนะ จนกระทั่งในปี พ.ศ. 2506 ได้มีการก่อสร้างประตูกั้นน้ำบริเวณทางบรรจบของแม่น้ำขึ้นเพื่อจุดประสงค์ขจัดเกลือ ประตูกั้นน้ำนี้ซึ่งตัดการเชื่อมต่อกับมหาสมุทร ในที่สุดทะเลสาบแห่งนี้ตลอดจนแหล่งน้ำใกล้เคียงก็กลายเป็นทะเลสาบน้ำจืด
ในปัจจุบัน ทะเลสาบแห่งนี้เป็นทั้งแหล่งประมง ชลประทาน การท่องเที่ยว และนันทนาการ ราว ๆ 45% ของพื้นที่รอบๆทะเลสาบเป็นแหล่งธรรมชาติ และ 43.5% เป็นพื้นที่เกษตรกรรม น้ำที่ออกจากทะเลสาบแห่งนี้ 83% ถูกใช้เพื่อภาคเกษตรกรรม 13% เพื่อภาคอุตสาหกรรมท้องถิ่น และที่เหลือ 4% เพื่อเป็นน้ำประปาในจังหวัดอิบารากิ ชิบะ และโตเกียว
เลียร์เจ็ต 70/75
เลียร์เจ็ต 70/75 (Learjet 70/75) เป็นโครงการพัฒนาอากาศยานโดยบริษัทผู้ผลิตอากาศยานสัญชาติแคนาดา คือ บอมบาร์ดิเอร์ แอโรสเปซ โดยเป็นอากาศยานส่วนบุคคลขนาดเล็กซึ่งกำลังถูกพัฒนาจากความคิดของบอมบาร์ดิเอร์เพื่อรองรับการฟื้นตัวของธุรกิจอากาศยานส่วนบุคคล โดยรุ่นนี้จะมีลักษณะพิเศษที่ปลายปีกแบบใหม่ และเครื่องยนต์ที่มีกำลังมากขึ้นและใช้เชื้อเพลิงน้อยลง
โครงสร้างของตัวเครื่องนั้นนำต้นแบบมาจากรุ่น 40 และ 45 โดยมีการเปลี่ยนแปลงเพื่อเพิ่มสมรรถนะโดยรวม ปลายปีกแบบงอขึ้นนั้นนำต้นแบบมาจากบอมบาร์ดิเอร์ โกลบอล 7000 โดยเลียร์เจ็ต 75 นั้นได้รับใบอนุญาตจาก FAA ในวันที่ 14 พฤศจิกายน ค.ศ. 2013 และเริ่มส่งมอบหลังจากนั้นไม่นาน การล่าช้าในขั้นตอนการขอใบอนุญาตนั้นเป็นสาเหตุให้การส่งมอบโดยรวมนั้นต่ำกว่าความคาดหมาย และทำให้เกิดการยกเลิกคำสั่งซื้อในภายหลัง
เลียร์เจ็ต 60
เลียร์เจ็ต 60 (Learjet 60) เป็นอากาศยานส่วนบุคคลขนาดกลางที่มีพิสัยปานกลาง ผลิตโดยบริษัทผู้ผลิตอากาศบอมบาร์ดิเอร์ แอโรสเปซ ตั้งอยู่ที่วิชิทอ สหรัฐอเมริกา ใช้เครื่องยนต์ไอพ่นของ Pratt & Whitney Canada 305A โดยมีพิสัยบินที่ (ผู้โดยสาร 4 คน และนักบิน 2 คน) ต่อมาในเดือนกรกฎาคม ค.ศ. 2012 บอมบาร์ดิเอร์ แอโรสเปซ ได้ประกาศหยุดการผลิตชั่วคราวของรุ่น 60XR ซึ่งจะต้องเริ่มผลิตในช่วงไตรมาสที่ 4 ของปีค.ศ. 2012
กองทัพประชาชนยูโกสลาเวีย
กองทัพประชาชนยูโกสลาเวีย มีชื่อเรียกอย่างไม่เป็นทางการว่า กองทัพแห่งชาติยูโกสลาเวีย ( ; ; ) เป็นกองกำลังทหารของสหพันธ์สาธารณรัฐสังคมนิยมยูโกสลาเวีย ระหว่าง ค.ศ. 1945–1992. ประกอบด้วยกองทัพบก, กองทัพเรือ กองทัพอากาศ รวมกองกำลังกึ่งทหาร (กองกำลังภายใน, หน่วยพิทักษ์ชายแดน และ อาสารักษาดินแดน).
เดอะบีเทิลส์ (อัลบั้ม)
เดอะบีเทิลส์ () หรือ ไวต์อัลบั้ม () เป็นสตูดิโออัลบั้มที่เก้าของวงดนตรีแนวร็อกสัญชาติอังกฤษ เดอะบีเทิลส์ ออกจำหน่ายวันที่ 22 พฤศจิกายน ค.ศ. 1968 อัลบั้มคู่ที่มีเพียงพื้นหลังสีขาว ไม่มีกราฟิกหรือข้อความใด ๆ นอกจากมีชื่อวงทำเป็นตัวนูนไว้ ตั้งใจจะให้แตกต่างจากอัลบั้ม"ซาร์เจินต์เปปเปอส์โลนลีฮาตส์คลับแบนด์" (1967) ที่มีภาพสีสันฉูดฉาด แม้ว่าจะไม่มีซิงเกิลออกจำหน่ายในอังกฤษและสหรัฐอเมริกา เพลง "เฮย์จูด" และ "เรโวลูชัน" ถูกผลิตขึ้นพร้อม ๆ กับเพลงอื่น ๆ ในอัลบั้ม และออกจำหน่ายเป็นซิงเกิลในเดือนสิงหาคม ค.ศ. 1968 แนวเพลงของอัลบั้มมีตั้งแต่บริติชบลูส์ และสกา จนถึงเพลงที่มีอิทธิพลจากวงเดอะบีชบอยส์ และคาร์ลไฮนซ์สตอกเฮาเซน
เฟลมมิงเรด
เฟลมมิงเรด () เป็นอัลบั้มที่สองของแพตตี กริฟฟิน ออกจำหน่ายวันที่ 23 มิถุนายน ค.ศ. 1998 และขึ้นอันดับที่ 12 บนชาร์ตท็อปฮีตซีกเกอส์ จากข้อมูลของนิตยสาร"บิลบอร์ด" อัลบั้มขายได้ 122,000 ชุดในสหรัฐอเมริกา นับถึบเดือนพฤษภาคม ค.ศ. 2004 กริฟฟินกล่าวในอัลบั้มการแสดงสด "อะคิสอินไทม์" ว่าเธอเขียนเพลง "คริสตินา" พูดถึงคริสตีนา โอนาสซิส ผู้ล่วงลับ เพลง "โทนี" มีเนื้อหาเกี่ยวกับความหดหู่ของนักเรียนเกย์ชื่อโทนีที่ฆ่าตัวตาย เพลงร้องจากมุมมองของเพื่อนร่วมห้องที่นั่งข้างหลังโทนีในห้องเรียน
มะนะโอะ คะงะวะ
มะนะโอะ คะงะวะ (; ; 16 เมษายน ค.ศ. 1993 — ) เป็นนักหมากรุกญี่ปุ่นหญิงระดับอาชีพของสมาคมโชงิแห่งประเทศญี่ปุ่น และเป็นอดีตสมาชิกของโชเรไก (ตั้งแต่เดือนกันยายน ค.ศ. 2009 ถึงเดือนกุมภาพันธ์ ค.ศ. 2011) ซึ่งเธอเป็นลูกศิษย์ของโอะซะมุ นะกะมุระ และเคยอยู่ในลำดับนักหมากรุกญี่ปุ่นอาชีพหญิงอันดับที่ 40 โดยมีชื่อเล่นคือ "บันโช" เธอได้รับการเปิดตัวครั้งแรกในรายการถ่ายทอดสดนิโกนิโก รวมถึงมีคอลัมน์ของคะงะวะที่ได้รับการเผยแพร่โดยสมาคมโชงิแห่งประเทศญี่ปุ่นผ่านทางระบบมือถือ ที่ซึ่งมีการแนะนำในชื่อ"โอะโตะชิโมะโนะบันโชไซไร!" และมีการกล่าวถึงการบันทึกหมากของการโจมตี
มะนะโอะ คะงะวะ สำเร็จการศึกษาจากโรงเรียนมัธยมปลายจินได นครหลวงโตเกียว ที่โคะมะเอะ กรุงโตเกียว แล้วเข้าศึกษาต่อที่มหาวิทยาลัยริสึเมกัง ในคณะอักษร (ตั้งแต่เดือนเมษายน ค.ศ. 2012)
เก็นโร
เก็นโร (元老) เป็นตำแหน่งอย่างไม่เป็นทางการที่มอบให้แก่รัฐบุรุษอาวุโสของจักรวรรดิญี่ปุ่น บุคคลในทำเนียบตำแหน่งนี้เทียบเท่าได้กับเป็น "บิดาผู้สร้างชาติ" ของญี่ปุ่นยุคใหม่ บุคคลเหล่านี้ยังเป็นที่ปรึกษาอย่างไม่เป็นทางการนอกเหนือรัฐธรรมนูญที่ถวายคำปรึกษาแก่องค์จักรพรรดิ ในรัชสมัยเมจิ, รัชสมัยไทโช และต้นรัชสมัยโชวะ ทั้งนี้ คณะเก็นโรยังมีสิทธิเลือกและเสนอชื่อผู้ที่เห็นสมควรเป็นนายกรัฐมนตรีแก่องค์จักรพรรดิเพื่อให้ทรงแต่งตั้ง
สถาบันเก็นโรนั้นเกิดขึ้นจากคณะสามัญชนอาวุโส ("โรจู") ในยุคเอะโดะ อย่างไรก็ตามคำว่า "เก็นโร" นั้น ถูกสร้างและปรากฏขึ้นครั้งแรกในหนังสือพิมพ์ที่ตีพิมพ์ในปี ค.ศ. 1892 ซึ่งบางครั้งก็มีการสับสนระหว่างคำนี้กับคำว่า "เก็นโรอิง" (สภาผู้อาวุโส) ที่เป็นฝ่ายนิติบัญญัติระหว่างปี 1875 - 1890 ซึ่งเก็นโรนั้นไม่มีส่วนเกี่ยวข้องกับเก็นโรอิงเลยแม้แต่น้อย
ผู้นำที่มีความรู้ความสามารถในช่วงการฟื้นฟูเมจิ จะถูกคัดเลือกจากองค์จักรพรรดิให้ดำรงตำแหน่ง "เก็งกุง" หรือที่ปรึกษาส่วนพระองค์ อย่างไรก็ตาม เก็นโรทั้งหมด (ยกเว้น ไซอนจิ คิมโมะชิ) นั้นล้วนมาจากครอบครัวซะมุไรระดับกลางและระดับสูงจากแคว้นซะสึมะและแคว้นโชชู ซึ่งทั้งสองแคว้นเป็นกำลังสำคัญในการโค่นล้มรัฐบาลโชกุนโทะกุงะวะในสงครามโบะชิง ซึ่งนำไปสู่การฟื้นฟูพระราชอำนาจระหว่างปี 1867-1868
นิคเจอาร์เอเชียตะวันออกเฉียงใต้
นิคเจอาร์เอเชียตะวันออกเฉียงใต้ () เป็นช่องสถานีโทรทัศน์ ที่ออกฉายในประเทศไทย ฮ่องกง เวียดนาม อินโดนีเซีย มาเลเซีย สิงคโปร์ ฟิลิปปินส์ และนิวซีแลนด์
ซิ่งรักทะลุมิติ
ซิ่งรักทะลุมิติ เป็นภาพยนตร์โทรทัศน์ไทย นำแสดงโดย วรเวช ดานุวงศ์, นิธิศ วารายานนท์, สศิรา ทวียนต์ชัย, สรัลธร คล้ายอุดม และนักแสดงชั้นนำอีกมากมาย เริ่มออกอากาศตอนแรกวันที่ 26 สิงหาคม พ.ศ. 2558–15 ตุลาคม พ.ศ. 2558 ออกอากาศทุกวันพุธ-พฤหัสบดี เวลา 19.00 - 20.00 น. ทางช่อง ทรูโฟร์ยู ผลิตโดย บริษัท เลเซอร์แคท จำกัด โดยผู้จัดนักแสดง-นักร้องมากความสามารถ วรเวช ดานุวงศ์ บทภาพยนตร์โดย เตชิต เตชสิริอังกูร กำกับภาพยนตร์โดย ณภัทร ปัทมสิงห์ ณ อยุธยา
ซิ่งรักทะลุมิติ Parallel Universe ดิม(วรเวช ดานุวงศ์) ชายหนุ่มที่หลงรักความเร็ว และมีความฝันที่อยากจะเป็นนักแข่งรถอันดับ­หนึ่ง แต่การหายตัวอย่างไร้วี่แววของพ่อเขา จึงทำให้ดิมต้องเป็นผู้นำครอบคัวที่คอยดูแ­ล แม่(ปวีณา ชารีฟสกุล) และดิว(ลักษณาพร กตกุลธารา) น้องสาววัยหัวเลี้ยวหัวต่อที่พร้อมจะเดินท­างผิดได้ หากไร้ผู้นำที่ดี ดิมจึงต้องทำทุกวิถีทางเพื่อให้ครอบครัว กลับมาอบอุ่นและมีเสียงหัวเราะอีกครั้งแม้­ว่าเขาจะรู้ดีว่ามันยากแค่ไหน เหตุการณ์ไม่คาดฝันเกิดขึ้น เมื่อดิมลงไปซ่อมบ้านที่ชั้นใต้ดิน จึงเป็นเหตุให้เขาได้พบเจอประตูลับ ที่เขาไม่เคยรู้มาก่อน และหลังประตูลับนี้เอง ที่เปลี่ยนชีวิตเขาแบบสิ้นเชิง นั่นคือ TOYOTA Celica สุดยอดรถแข่งในตำนาน พร้อมกับมวลแห่งความทรงจำ ความรู้สึกทั้งหลาย ต่างหลั่งไหลเข้ามาในสมองของเขา...พ่อที่เ­ขาคิดถึง...เส้นทางนักแข่งรถ...ก่อเกิดแร­งบันดาลใจ ดิมจึงลุกขึ้นมาซ่อมเครื่องยนต์ และปลุกชีวิต Celica ให้ตื่นขึ้นมาโลดแล่นบนถนนอีกครั้งนึง เรื่องราวมันเริ่มจะวุ่นวายมากขึ้น เมื่อ ดิม ได้เจอกับ ดิเรก ผู้ทรงอิทธิพลรายใหญ่ ภาพความทรงจำบังเกิดขึ้นว่าชายคนนี้ คือ พ่อ ที่หายสาปสูญไป ดิมจึงต้องพยายามหาทางพิสูจน์เรื่องราวที่­เกิดขึ้นทั้งหมดเกี่ยวกับโลกต่างมิติแห่งน­ี้ ว่าความจริงมันคืออะไรกันแน่…
กันยายน พ.ศ. 2558
กันยายน พ.ศ. 2558 เป็นเดือนที่ 9 ของปี พ.ศ. 2558 วันแรกของเดือนเป็นวันอังคาร และวันสุดท้ายของเดือนเป็นวันพุธ
ปั๋ว อี้เข่า
ปั๋ว อี้เข่า เป็นบุตรชายคนโตของพระเจ้าโจวเหวินและพี่ชายคนโตของกษัตริย์วูผู้ก่อตั้งของราชวงศ์โจวของจีนในสมัยโบราณ
ในห้องสิน ปั๋ว อี้เข่า เป็นลูกชายคนโต ที่มีความโดดเด่นในราชวงศ์ในราชวงศ์จีซาง เขามีความสามารถในดนตรี โดยเฉพาะพินกู่ฉิน และเขายังเป็นคนที่มีความกตัญญู ในหนังสือเล่มนี้เล่าเรื่องราวของพระเจ้าซางโจ้วพิโรธจี ชาง เจ้าเมืองขึ้นเมืองหนึ่ง พระเจ้าซางโจ้วจึงสั่งขังจี ชาง ไว้ที่เมืองโหยวหลี่ ต่อมา ปั๋ว อี้เข่า ลูกชายหัวปีของจี ชาง มาทูลขอให้ปล่อยบิดา นางต๋าจี่เห็นปั๋ว อี้เข่า รูปงาม ก็มีใจปฏิพัทธ์ และขอให้พระเจ้าซางโจ้วให้เขาเข้าวังมาสอนนางเล่นพิณกู่ฉิน (古琴) แล้วนางก็ยั่วยวนปั๋ว อี้เข่า แต่เขาบอกปัดความรักของนาง นางจึงทูลยุยงพระเจ้าแผ่นดินให้สั่งประหารเขา แล้วให้เอาศพไปทำขนมเปี๊ยะให้จี ชาง กิน จี ชาง ทราบเหตุการณ์ทั้งหมดดี แต่จำยอมบริโภคขนมเปี๊ยะนั้นเพื่อรอวันล้างแค้นภายหน้า ระหว่างทางกลับบ้านจี ซางอาเจียนออกเป็นกระต่ายสีขาว 3 ตัว ซึ่งจะถูกนำต่อมาได้อยู่ภายใต้การดูแลของเทพธิดาดวงจันทร์ช้าง
สมชัย ตรังเจริญงาม
สมชัย ตรังเจริญงาม เกิดเมื่อวันที่ 9 พฤศจิกายน พ.ศ. 2496 เป็นนักฟันดาบสากล เขาติดทีมชาติไทยเข้าแข่งประเภทเอเป้ทีมชาย ในกีฬาโอลิมปิก พ.ศ. 2519 แต่ตกรอบแรก ไม่ได้เหรียญรางวัล
อภิญญา ภาคสุโพธิ์
อภิญญา ภาคสุโพธิ์ เกิดเมื่อวันที่ 25 ธันวาคม พ.ศ. 2519 เป็นนักยกน้ำหนักชาวไทย ติดทีมชาติไทยเข้าแข่งขันกีฬาโอลิมปิก พ.ศ. 2543 ที่ เมืองซิดนีย์ ประเทศออสเตรเลีย ในรุ่นน้ำหนัก 69 กิโลกรัม ได้ลำดับที่ 10 ยกน้ำหนักรวมได้ 222.5 กิโลกรัม
สายพิณ เดชแสง
สายพิณ เดชแสง เกิดวันที่ 15 มีนาคม พ.ศ. 2520 เป็นนักยกน้ำหนักชาวไทย ติดทีมชาติไทยเข้าแข่งขันกีฬาโอลิมปิกฤดูร้อน พ.ศ. 2543 ที่ซิดนีย์ ประเทศออสเตรเลีย ในรุ่นมิดเดิลเวทหญิง ยกได้น้ำหนักรวม 222.5 กิโลกรัม ได้ลำดับที่ 4
พนมกรณ์ สายสอน
ร.ต.ท.พนมกรณ์ สายสอน เป็นนักฟุตซอลไทยกองกลางและเป็นสมาชิกฟุตซอลทีมชาติไทย เดิมทีพนมกรณ์ สายสอน เป็นนักฟุตบอลสโมสรตำรวจ ตั้งแต่อายุ 18 ปี ซึ่ง ณ เวลานั้น สโมสรตำรวจยังไม่ได้รวมกับทีมบีอีซีเทโร ซึ่งหมายความว่า พนมกรณ์ สายสอนเคยเล่นในคาลเท็กซ์พรีเมียร์ลีก
ไศล ศรีสาทร
ไศล ศรีสาทร เกิดเมื่อวันที่ 17 พฤศจิกายน พ.ศ. 2476 เป็นอดีตนักยิงปืนทีมชาติไทย เขาติดทีมชาติเข้าแข่งขันกีฬาโอลิมปิกฤดูร้อน พ.ศ. 2507 ในประเภทปืนยาวสามท่าระยะ 50 เมตร ได้คะแนนรวม 1,086 คะแนน และได้ลำดับที่ 47
ลูป
ลูป (, ) เป็นอุปกรณ์ขยายภาพของวัตถุประเภทหนึ่ง แตกต่างจากแว่นขยายทั่วไปคือ สามารถพับเก็บได้และไม่มีด้ามจับ ใช้ในหลายอาชีพ เช่น ช่างทำอัญมณี ช่างทำนาฬิกา นักสะสมแสตมป์และนักสะสมพระเครื่อง รวมถึงวิชาชีพต่าง ๆ เช่น ทันตแพทย์ ศัลยแพทย์และนักวิทยาศาสตร์
ลูปมี 3 ประเภท ได้แก่
ครามป่าใบแหลม
ครามป่าใบแหลม subsp. "acutifolia" เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ปลายใบมีติ่งแหลม ดอกช่อ กลีบดอกสีชมพูหรือแดง ฝักตรง ทรงกระบอก มีขนหนาแน่น เมล็ดเกลี้ยง เป็นพืชถิ่นเดียวในประเทศไทย
ครามเครือ
ครามเครือ var. "hendecaphylla" เป็นพืชในสกุลคราม เป็นไม้พุ่มทอดเลื้อยนอน กิ่งอ่อนมีขนหนาแน่น ใบประกอบแบบขนนก ใบด้านบนเกลี้ยง ด้านล่างมีขนหนาแน่น ช่อดอกยาว มีขน กลีบดอกสีชมพู ฝักทรงกระบอก เหยียดตรงและเกลี้ยง เมล็ดทรงกระบอก พบในศรีลังกา อินเดีย พม่า จีน ไต้หวัน เวียดนาม กัมพูชา เกาะสุมาตรา และฟิลิปปินส์ ในไทยพบทางภาคเหนือ
ครามสยาม
ครามสยาม var. "siamensis " เป็นพืชในสกุลคราม เป็นไม้พุ่มทอดเลื้อย กิ่งอ่อนมีขนรูปตัว T แขนยาวเท่ากัน ใบประกอบแบบขนนก ดอกช่อยาว กลีบดอกสีชมพูฝักทรงกระบอก เหยียดตรง เมล็ดทรงกระบอก พบในเวียดนาม ในไทยพบในภาคเหนือ ภาคตะวันออกเฉียงเหนือ ภาคตะวันออก และภาคตะวันตกเฉียงใต้
ครามสมิตินันท์
ครามสมิตินันท์ เป็นพืชในสกุลคราม กิ่งอ่อนมีขนแขนยาวเท่ากัน ใบประกอบแบบขนนก ดอกช่อ กลีบดอกสีม่วงอ่อน เป็นพืชถิ่นเดียวในประเทศไทย
ห้องสมุดสุดหรรรษา
ห้องสมุดสุดหรรษา เป็นละครชิทคอม แนวคอมเมดี้ นำแสดงโดย ภาณุ สุวรรณโณ ภัทรธิดา พัชรวีระพงษ์ ออกอากาศทุกวันเสาร์ เวลา 13.00 น. หลังรายการ 7 สีคอนเสิร์ต ออกอากาศเมื่อวันที่ 6 กันยายน 2551 – 22 พฤศจิกายน 2551
เพ็ตซาวส์
เพ็ตซาวส์ () เป็นสตูดิโออัลบั้มที่สิบเอ็ดของวงดนตรีร็อกอเมริกัน เดอะบีชบอยส์ ออกจำหน่ายวันที่ 16 พฤษภาคม ค.ศ. 1966 ได้รับการตอบรับค่อนข้างดีในสหรัฐอเมริกา แต่ประสบความสำเร็จต่างประเทศในทันที โดยสื่ออังกฤษขนานนามว่าเป็น "อัลบั้มเพลงป็อปที่ก้าวหน้ามากที่สุด" (the most progressive pop album ever) อัลบั้มขึ้นอันดับที่สองในสหราชอาณาจักร แต่ขึ้นอันดับสิบในสหรัฐอเมริกา ถือว่าอยู่อันดับต่ำกว่าอัลบั้มหลายอัลบั้มก่อนหน้า ในหลายปีต่อมา อัลบั้มได้รับคำยกย่องทั่วโลกอย่างล้นหลามจากนักวิจารณ์และนักดนตรี และนับว่าเป็นหนึ่งในผลงานที่มีอิทธิพลมากที่สุดในประวัติศาสตร์ดนตรีสมัยนิยม
หวายตะมอย
หวายตะมอย (; ) หรือ เอื้องมะลิ หรือ แส้พระอินทร์ เป็นกล้วยไม้ในสกุลหวาย กระจายพันธุ์ในเอเชียใต้ถึงเอเชียตะวันออกเฉียงใต้ เป็นพืชอิงอาศัย โคนต้นเป็นลำทรงกระบอก ส่วนปลายเป็นเส้นกลมเรียวและแข็ง ยาวได้ถึง 70 ซม. ใบรูปรีแกมขอบขนาน กว้าง 1.5-2.5 ซม. ยาว 5-7 ซม. มักทิ้งใบเมื่อผลิดอก ดอกสีขาวนวลออกเดี่ยวตามข้อ มีกลิ่นหอม บานเต็มที่กว้าง 2.5-3 ซม. กลีบปากมีแต้มสีเหลืองที่กลางกลีบ นิยมปลูกเป็นไม้ประดับ ที่เกาะชวาใช้พืชชนิดนี้ผสมในยารักษาอหิวาตกโรคและแก้อาการปวดหู
สมหมาย เกาฏีระ
พลเอก พลเรือเอก พลอากาศเอก สมหมาย เกาฏีระ หรือ บิ๊กเต้ ตุลาการศาลทหารสูงสุด สมาชิกสภานิติบัญญัติแห่งชาติ อดีตผู้บัญชาการทหารสูงสุด , อดีตสมาชิกคณะรักษาความสงบแห่งชาติ กรรมการในคณะกรรมการอำนวยการขับเคลื่อนยุทธศาสตร์การบูรณาการการพัฒนาตามปรัชญาเศรษฐกิจพอเพียง ตามคำสั่งนายกรัฐมนตรีที่ 140/2557 นายทหารพิเศษประจำหน่วยทหารรักษาพระองค์
จบการศึกษาระดับมัธยมศึกษาที่โรงเรียนวัดเขมาภิรตาราม จากนั้นเข้ารับการศึกษาที่โรงเรียนเตรียมทหาร รุ่นที่ 15 รุ่นเดียวกับ พลเอก ปรีชา จันทร์โอชา ปลัดกระทรวงกลาโหม , พลเรือเอก ณะ อารีนิจ ผู้บัญชาการทหารเรือ , พลตำรวจเอก สมยศ พุ่มพันธุ์ม่วง อดีตผู้บัญชาการตำรวจแห่งชาติ และเข้ารับการศึกษาต่อเนื่องที่โรงเรียนนายร้อยพระจุลจอมเกล้า รุ่นที่ 26 รุ่นเดียวกับ พลเอก ไพบูลย์ คุ้มฉายา รัฐมนตรีว่าการกระทรวงยุติธรรม , พลเอก อนันตพร กาญจนรัตน์ รัฐมนตรีว่าการกระทรวงพลังงาน
อ็องตอนี มาร์ซียาล
อ็องตอนี มาร์ซียาล () เกิดเมื่อวันที่ 5 ธันวาคม ค.ศ. 1995 เป็นนักฟุตบอลอาชีพชาวฝรั่งเศส ปัจจุบันเล่นให้กับแมนเชสเตอร์ยูไนเต็ดในตำแหน่งกองหน้า
มาร์ซียาลได้รับฉายาว่า ""อ็องรีคนใหม่"" เนื่องจากมีลีลาการเล่นคล้ายกับตีแยรี อ็องรี อดีตนักฟุตบอลชาวฝรั่งเศสรุ่นพี่ มาร์ซียาลได้ย้ายมาสู่แมนเชสเตอร์ยูไนเต็ดด้วยความฮือฮา เนื่องจากถูกซื้อตัวมาจากมอนาโกในลีกเอิงในวันสุดท้ายก่อนที่การซื้อขายผู้เล่นในยุโรปจะปิดลง ด้วยค่าตัวที่สูงถึง 36 ล้านปอนด์ ขณะมีอายุเพียง 19 ปี ว่ากันว่าค่าตัวนี้แท้จริงแล้วอาจสูงถึง 59 ล้านปอนด์
มาร์ซียาลยิงประตูได้ทันทีที่ลงเล่นเป็นครั้งแรกในศึกแดงเดือด ซึ่งแมนเชสเตอร์ยูไนเต็ดพบกับลิเวอร์พูลที่สนามโอลด์แทรฟฟอร์ด ในพรีเมียร์ลีกนัดที่ 5 ของฤดูกาล โดยแมนเชสเตอร์ยูไนเต็ดเป็นฝ่ายชนะไปได้ 3-1 และมาร์ซียาลเป็นผู้ยิงประตูที่ 3 ปิดท้ายการแข่งขัน
แอลฟาเบต อิงก์
แอลฟาเบต อิงก์ () เป็นบริษัทที่จดทะเบียนในรัฐแคลิฟอร์เนีย สหรัฐอเมริกา โดยแยกการบริหารแบบอิสระจากบริษัทกูเกิล โดยแอลฟาเบตเป็นบริษัทแม่ให้กับกูเกิล และได้ลงทุนในธุรกิจใหม่ เช่น เนสต์, แคลิโก เป็นต้น
เวียงท่ากาน
เวียงท่ากาน เป็นกลุ่มโบราณสถานและคูเมืองแห่งหนึ่ง ตั้งอยู่ที่ตำบลบ้านกลาง อำเภอสันป่าตอง จังหวัดเชียงใหม่ ห่างจากตัวเมืองลำพูนและตัวเมืองเชียงใหม่ไปทางทิศตะวันตกเฉียงใต้ราว 15 และ 30 กิโลเมตรตามลำดับ สร้างเมื่อราวพุทธศตวรรษที่ 13 ในสมัยพระเจ้าอาทิตยราช กษัตริย์แห่งอาณาจักรหริภุญชัย ปรากฏหลักฐานในเอกสารทางประวัติศาสตร์ครั้งแรกในชื่อว่า "บ้านตะก๋า" สร้างขึ้นเพื่อเป็นเมืองหน้าด่านของอาณาจักรหริภุญชัย ต่อมาได้ขึ้นตรงต่อพญามังรายแห่งอาณาจักรล้านนา มีฐานะเป็นเมืองเสบียงสะสมกำลังพลและอาหาร และหลังจากที่พม่าเข้ายึดครองเมืองเชียงใหม่ เวียงท่ากานก็อยู่ในอำนาจของพม่า หลังจากนั้นชุมชนแห่งนี้ได้ร้างไปในช่วงปี พ.ศ. 2318–2339 ซึ่งในปี พ.ศ. 2339 พระเจ้ากาวิละได้นำชาวไทยองเข้ามาตั้งถิ่นฐานและอาศัยอยู่ในบริเวณเวียงท่ากานจนถึงปัจจุบัน
เวียงท่ากานตั้งอยู่ในเขตชุมชนบ้านท่ากาน มีกำแพงเมืองและคูเมืองล้อมรอบเป็นรูปสี่เหลี่ยมผืนผ้าขนาดกว้าง 500 เมตร ยาว 700 เมตร ปัจจุบันกำแพงเมืองบางส่วนกลายสภาพเป็นคันดิน บางส่วนถูกปรับเป็นถนนภายในชุมชน คูเมืองและคันดินของเวียงท่ากานครอบคลุมพื้นที่ราว 60 ไร่ ได้รับการขึ้นทะเบียนโบราณสถานโดยกรมศิลปากรเมื่อวันที่ 6 ตุลาคม พ.ศ. 2543 ปัจจุบันอยู่ในความควบคุมดูแลของสำนักศิลปากรที่ 7 เชียงใหม่ โบราณสถานภายในเวียงท่ากานมีดังนี้
มวยสากลสมัครเล่นชิงแชมป์เอเชีย
มวยสากลสมัครเล่นชิงแชมป์เอเชีย () เป็นการแข่งขันมวยสากลสมัครเล่นเพื่อชิงแชมป์ระดับทวีปเอเชีย เริ่มการแข่งขันครั้งแรกเมื่อ พ.ศ. 2506 ที่กรุงเทพฯ และมีการแข่งขันต่อเนื่องมาจนปัจจุบัน
บาโฮดีร์จอน ซุลโตนอฟ
บาโฮดีร์จอน ซุลโตนอฟ (Bahodirjon Sooltonov, Баходирджон Султанов) เกิดเมื่อ 15 มกราคม พ.ศ. 2528 เป็นนักมวยสากลสมัครเล่นชาวอุซเบกิสถาน ได้เหรียญทองแดงในกีฬาโอลิมปิก พ.ศ. 2547 ในรุ่นแบนตัมเวต และได้เหรียญทองเอเชียนเกมส์ที่โดฮา พ.ศ. 2549 ในรุ่นเฟเทอร์เวต โดยเป็นฝ่ายชนะคิม ซ็อง-กุกในรอบรองชนะเลิศ และโซริกท์ปาทาริน เองค์โซริกในรอบชิงชนะเลิศ
เบกซอด คีดีรอฟ
เบกซอด คีดีรอฟ (Bekzod Khidirov; Бекзод Хидиров) เกิดเมื่อ 18 ธันวาคม พ.ศ. 2524 เป็นนักมวยสากลสมัครเล่นชาวอุซเบกิสถาน ซึ่งเข้าร่วมการแข่งขันกีฬาโอลิมปิก พ.ศ. 2547 แต่แพ้ กาลิบ ยาฟารอฟตกรอบ และได้เหรียญเงินในกีฬาเอเชียนเกมส์ พ.ศ. 2545 ในรุ่นแบนตัมเวท และเหรียญทองแดงในกีฬาเอเชียนเกมส์ พ.ศ. 2549ที่ โดฮา
รายชื่อภาพยนตร์ของวอลต์ดิสนีย์แอนิเมชันสตูดิโอ
นี่คือ รายชื่อภาพยนตร์จาก วอลต์ดิสนีย์แอนิเมชันสตูดิโอ เป็นแอนิเมชันสตูดิโอต้นสังกัดอยู่ที่ เบอร์แบงก์, แคลิฟอร์เนีย สหรัฐอเมริกา และในอดีตรู้จักกันในชื่อ วอลต์ดีสนีย์ฟีเจอร์แอนิเมชัน, วอลต์ดีสนีย์โปรดักชันและดีสนีย์บราเธอร์สการ์ตูนสตูดิโอ ซึ่งผลิตภาพยนตร์ให้กับบริษัท เดอะวอลต์ดิสนีย์ โดยผลิตภาพยนตร์แล้ว 54 เรื่อง เริ่มต้นที่ "สโนว์ไวท์กับคนแคระทั้งเจ็ด" (1937) และล่าสุด "บิ๊กฮีโร่ 6" (2014). สำหรับภาพยนตร์เรื่องที่ 55, "นครสัตว์มหาสนุก" กำลังอยู่ในการผลิต โดยกำหนดฉาย 4 มีนาคม ค.ศ. 2016 นอกจากนี้ยังมีภาพยนตร์อีก 3 เรื่องที่กำลังผลิตอยู่ ได้แก่ "Moana" กำหนดฉาย 23 พฤศจิกายน ค.ศ. 2016, "Gigantic", ภาพยนตร์ที่ยังไม่มีชื่อ กำหนดฉาย ค.ศ. 2018, และภาคต่อของ "ผจญภัยแดนคำสาปราชินีหิมะ" และ "ราล์ฟ วายร้ายหัวใจฮีโร่"